Kose kiriku kroonika: September 2013\nLaisk keel ja unetud linnud\nTäna õhtul sai kirikust midagi toodud ja signaal selleks maha võetud, pärast tuli tagasi kirikusse minna. Ütlesin lastele, et lähen käin veel enne ööd kirikus ära ja panen signa peale. Tütar küsis üllatunult, et kas Signe jääb siis kogu ööks kirikusse? Peab ikka rääkima korralikku eesti keelt, mitte laskma keelel laisaks minna.\nVäljas oli juba pime ja väga vaikne, kuid tänavavalgustus põles ja ka mõned tähed sirasid pilvede vahelt. Korraga lendasid üle pimeda öötaeva haned. Näha neid polnud, küll aga kuulda. Lendasid häälekalt, võib-olla üksteisele nimme hõigates. Ära maga! Natuke veel! Tahaks juba maanduda! Esimene ots, ma ei näe teid! Hoidke rivi sirgena! Ei tea kas linnud kasutavad orienteerumiseks ka tänavavalgustust või piisab neile taevatähtedest? Kus nad küll pimedas maanduda teavad või näevad? Igatahes on Kose kirik üks maamärk rändlindude teel.\nJh 1:47-51 Jeesus nägi Naatanaeli enda juurde tulevat ja ütles tema kohta: «Ennäe, tõeline iisraeli mees, kelles ei ole valet.» 48 Naatanael küsis temalt: «Kust sa mind tunned?» Jeesus vastas ja ütles talle: «Ma nägin sind viigipuu all, enne kui Filippus sind hüüdis.» 49 Naatanael ütles talle: «Rabi, sina oled Jumala Poeg, sina oled Iisraeli kuningas!» Jeesus vastas talle: «Kas sa usud vaid seepärast, et ma ütlesin sulle, et nägin sind viigipuu all? Sa saad näha suuremaid asju kui need.» Ja Jeesus ütles talle: «Tõesti, tõesti, ma ütlen teile, te näete taevast avatuna ja Jumala ingleid astuvat üles ja alla Inimese Poja juurde.»\nMida peaks Jumal sulle ütlema (ükskõik kas otse, kirjasõna või mõne inimese kaudu), et sinu usk saaks elavaks? Et sa ei kahtleks. Et tunneksid end kindlamalt, rõõmsamalt, julgemalt, tahaksid kuulda Teda veel ja veel, selmet kuulda maailma uudiseid, olla Tema ligidal, selle asemel, et igatseda mida tahes siin maailmas?\nNaatanael oli Jeesuse suhtes esialgu skeptiline, aga temast sai üks kaheteistkümnest. Naatanaeli nime järgi tunneme teda ainult Johannese evangeeliumist, sünoptikud kutsuvad teda nimega Bartolomeus. Ta oli Filippuse sõber. Filippust oli Jeesus isiklikult kutsunud. Kui Filippus teatas Naatanaelile, et nad on leidnud tema, kellest on kirjutanud Mooses Seaduses ja Prohvetid: Jeesuse, Joosepi poja Naatsaretist, küsis Naatanael kahtlevalt: «Mis võib küll Naatsaretist head tulla?» Kirja õppinud juudina teadis ta, et Naatsareti pole kordagi mainitud Vanas Testamendis. Ehk oli tema kõrvu juba kostnud kuuldus kellestki puusepa pojast, keda mõned usuvad tõotatud messia olevat. Umbuskliku skeptikuna sarnaneb Naatanael kaasaja inimesele, kes küsib samuti mida head võib üks Iisrtaeli provintsist pärit puusepa poeg meile anda, mida head võib kristlus meile anda, mida head võib kirikust leida? Naatanael kahtles kuuldus, isegi kui rääkijaks oli keegi, keda ta tundis.\nFilippus ütles talle: «Tule ja vaata!» (Jh 1:45j). Siinkohal peab kiitma Filippuse tarkust, kes ei hakanud midagi pikemalt selgitama. Ta ei hakanud sõpra veenma ega panustanud oma tarkusele, oma veenmisjõule. Ta kutsus lihtsalt: ”Tule ja vaata!” Tark jünger lasi Jeesusel endal skeptikut kõnetada, tema asi oli vaid juhtida viimane Päästja juurde.\nSiis Naatanael tuligi Jeesuse juurde. Üllataval kombel Jeesus tundis teda. Teadis, kes ta on ja mis toimub tema hinges ning ütles teda nähes: «Ennäe, tõeline iisraeli mees, kelles ei ole valet.» Kas on sellises pöördumises tunda irooniat? Pigem mitte. Naatanael oli tõeline, ehk tavaline Iisraeli mees. Ta oli uurinud Vana Testamenti. Ta ootas messiat, aga teadis, et Naatsaretist see küll ei tule. Aga siiski, siin tema ees seisis keegi, kes nägi tema sisse. Kas polnud see, mida ta tegi, mida ta ütles, olulisem kui tema päritolu, kui kõik, mis tema kohta räägiti.\nNaatanael tundis end igatahes puudutanuna: «Kust sa mind tunned?» Jeesus vastas ja ütles talle: «Ma nägin sind viigipuu all, enne kui Filippus sind hüüdis.» Juutidel on kõnekäänd, mille kohaselt viigipuu all istumine tähendab toora õppimist.\nVõib-olla alles nüüd tekkis Naatanaelil tõeline respekt Jeesuse ees. Enne ei pruukinud temagi taibata ka öeldut võtta komplimendi või nöökimisena, aga nüüd oli selge, et too, kelle juurde ta oli tulnud, nägi teda läbi.\nNaatanael tunnistas Jeesuse rabiks, õpetajaks, Jumala Pojaks ja Iisraeli kuningaks. Jeesus vastas talle: «Kas sa usud vaid seepärast, et ma ütlesin sulle, et nägin sind viigipuu all? Sa saad näha suuremaid asju kui need.» Meenuvad kõik need teised kohad Uues Testamendis kus Jeesus ohkab raskelt vaadates inimesi enda ümber.\nKas sa usud vaid seepärast, et ma tunnen sind? Siis jääks maailma ikkagi väga inimesekeskseks, aga tema on tulnud taastama Jumala ja inimese vahelist sidet, midagi, mis pattulangemise tagajärjel purunes. Ta ei ole selgeltnägija, vaid Lunastaja. Tema missioon ei ole ennustada või tagada kellegi head käekäiku selles elus, vaid avada suletuna seisnud taevaväravad. Jeesus ütles talle: «Tõesti, tõesti, ma ütlen teile, te näete taevast avatuna ja Jumala ingleid astuvat üles ja alla Inimese Poja juurde.»\nTäna on peaingel Miikaeli ja kõigi inglite püha ehk mihklipäev. Kui tänapäeva lääne kristlane tahaks vahel väga pragmaatiliselt öelda, et Kristus on tark õpetaja, kogu meie eetika ja moraaliõpetus toetub kristlusele, siis täna ütleb evangeelium meile, et Jumalal on anda inimestele midagi palju enamat kui moraal ja eetika, kui pelk õpetus ja kogu kaduv tarkus. Inglid astuvad üles ja alla. Jaakobi redel ei ole enam ainult Jaakobi unenägu, vaid kristlase elu tõelisus. Sa näedki Jumalat siinsamas, oma ligimeses ja ingleid askeldamas enda ümber, võib-olla jälle inimestes, aga võib-olla täiesti tuntavalt ebamaisena.\nKristus elab ja teeb sindki elavaks, rõõmsamaks, julgemaks. Mitte ainult inglid ei astu siis taevaredelist üles ja alla Jumala Poja juurde, vaid ka sina, nõder inimene, kui sa julged uskuda, järgneda kutsele, tulla ja vaadata, Kristuega kohtuda.\nPosted by EELK Kose Püha Nikolause kogudus at 1:21 PM No comments:\nLk 14:1-6 Ja sündis, kui Jeesus hingamispäeval tuli ühe variseride ülema kotta leiba võtma, et nad varitsesid teda. Ja vaata, tema ees oli üks vesitõbine inimene. Ja Jeesus hakkas rääkima ja ütles seadusetundjatele ja variseridele: «Kas hingamispäeval tohib teha terveks või ei tohi?» Nemad aga vaikisid. Ja haiget puudutades parandas Jeesus tema ja laskis tal minna. Ja nendele ta ütles: «Kes on teie seast, kelle poeg või härg kukub kaevu, et ta kohe ei tõmbaks teda välja hingamispäeval?» Ja nad ei osanud selle peale midagi vastata.\nOli püha päev, hingamispäev, mil valitses range töötegemise keeld. Jeesus oli kutsutud variseride ülema kotta leiba võtma. Kena pühapäevane pidusöök. Kõik oleks olnud väga hästi kui samas majas poleks olnud üks haige inimene. Me ei tea, kas see ”keegi” oli üks kutsutuist või kuulus ta teenijate hulka või oli ta lausa meelega variseride poolt kohale toodud ja antud seltskonnas võõras, sest kirjutatud on, et Jeesuse vastased varitsesid teda. Nii ehk naa võib arvata, et Jeesus oli seal kojas kõigi teravdatud tähelepanu all. Ja tegelikult pole oluline, kes see mees oli, vaid mida Jeesus selles olukorras tegi.\nKüllap oli variseride ülema kojas tol päeval pingeline õhkkond. Igaüks ootas midagi. Variserid ja kirjatundjad ootasid, et Jeesus teeks mõne vale sammu. Haige ootas tervenemist (tema ehk ootas seda küll kogu aeg). Jeesus ootas usku ja halastust.\nEile oli meie ja Tuhala koguduse ühine ringreis Lääne-Harju praostkonna kirikutesse. See oli väga ilus reis, mida kuldas suvesoe päike ja sügisootuses loodus. Ka kirikud, mida külastasime olid igaüks omamoodi erilised ja ilusad nii oma inimste kui hoonete poolest. Nagu selliste ekskursioonide puhul ikka kipub juhtuma, hakkasid meil päeva õhtusse kaldudes kõik ajad nihkesse minema. Ja kuna eelviimases külastatud kirikus, Nissis, taheti meile kindlasti ka koguduse maja näidata, mis algsesse plaani ei kuulunud, siis jäime viimasesse kirikusse, Hagerisse, pea tund aega hiljaks. Praost Jüri Vallsalu ootas meid kannatlikult. Vabandasime ette ja taha, vaatasime vaimustusega helgetes toonides Hageri kirikut ja kuulasime selle hoone põnevat lugu ning koondusime viimaks altari ümber palvetama. Kui Hageri kirikust viimaks kodu poole asutasime, tänasin veelkord õpetajat, et ta meid ära jõudis oodata. Ja siis rääkis ta umbes nõnda: Ootamine on hea. Võib-olla oleme me üldse liiga kärsitud ja tahame kõike kohe, minuti täpsusega. Minu lapsed on suured, nad on kõik kodust läinud, aga mulle meeldib neid koju oodata. Nad saavad kõik ise hakkama, neil on oma elud ja siiski ma ootan neid koju. Ja see ootus on alati eriline. Ootamise ajal sa saad ennast häälestada, kõige olulisema välja sõeluda ja kui oodatu viimaks tuleb, oskad teda kogu südamest vastu võtta.\nSee põgus jutuajamine süüvis minu hinge koos eelneva imeilusa päikeseloojanguga, mille saatel Hageri Lamertuse kirikusse sisenesime. Päike oleks justkui loojunud kõikjale meie ümber, mitte ainult läände, vaid igasse ilmakaarde, kaasa arvaud altarimaali Kolgata risti taha.\nOodata. End valmistada. Vastu võtta. Mitte väsida ega tüdida, mitte loobuda ega käega lüüa, mitte keskenduda millelegi muule. Oodata.\nSeadusetundjate ja variseride käest, kes varitsesid Jeesust küsis Issand: «Kas hingamispäeval tohib teha terveks või ei tohi?» Nemad aga vaikisid. Jeesus teadis nnde ootuseid. Inimese tervendamine on töö. Hingamispäeval ei kiidaks varisrid seda mingil juhul heaks. Mistahes töö oli keelatud. Reeglitest kinni pidamine on kõige tähtsam. Ent siiski variserid vaikisid, sest kuidas saanuks nad keelata ühe inimese aitamist.\nMeie ühiskonnas valitsevad mitmed teised reeglid, millest kinnipidamist peame sama oluliseks kui variserid sabati töökeeldu. Meil on demokraatia, usuvabadus, arvamusvabadus, üldse väga palju vabadust. Aga samas valitseb ka teatavat liiki omakohus. Kui keegi on midagi halba teinud, siis ei ole enam mingit vabadust ega halastust. Ta käitus teisiti kui meie reeglid ette näevad – meie temaga ei mängi enam, paras talle. Vahel ei peagi olema keegi midagi väga halba teinud, piisab sellest, et ta lihtsalt ei meeldi ja talle keeratakse selg.\nSellest hoolimata, mida variserid ootasid või arvasid, otsekui nimme tegutsedes haiget puudutades parandas Jeesus tema ja laskis tal minna.\nEnne, kui variserid jõudsid midagi öelda ütles ta nendele: «Kes on teie seast, kelle poeg või härg kukub kaevu, et ta kohe ei tõmbaks teda välja hingamispäeval?»\nVariserid olid tol päeval tunnistajaks millelegi, millest paljud võivad vaid unistada. Nende silme all tervendas Jeesus ühe raske haige. Mida olekski neil siin öelda.\nJeesus ei talunud inimeste mänge. Ta nägi seal kedagi, kes kannatas ja ta sekkus kohe. Tal oli võimalus terveks teha ja seda ta ka tegi.\nJuuresolijate ja ka meie tähelepanu juhib Issand sellele, et meie peaksime igasse kannatavasse inimesse suhtuma nagu oma poega, nagu oma varandusse. Ta avardab meie pisikest egotsentristlikku maailma ja kutsub üles näitama armastust ja halastust igaühele, keda näeme kannatavat ja keda me kasvõi pisutki saame aidata. Siis ei tule mõelda, et mida mina suudan või mida teised arvavad, vaid tuleb minna ja kasvõi lihtsalt anda märku oma hoolimisest, lihtsalt palvetada tema eest. Armastus on kõige ülem reegel, mis meile on antud.\nPosted by EELK Kose Püha Nikolause kogudus at 11:04 PM No comments:\nMadisepäeval läksime Tuhala ja Kose koguduse ühise seltskonnaga ringreisile mööda Lääne-Harju praostkonna kirikuid. Oli väga udune hommik, nagu septembris sageli juhtub olema, kuid päeva peale lõi taeva selgeks. See päev jäi meelde erilisest kirgaste värvidega nii looduses kui kirikuis.\nEsimene kirik, kus peatusime, oli Rannamõisa. Seal võttis meid vastu koguduse õpetaja Aare Kimmel. Rannamõisa kirik tõmbas päeva värvipaletile esimese, julge sinise pintslitõbe. Sinised vaibad, helesinine lagi ja põrand, altarimaalil inglitel sinised lindid, vaimulikul sinine särk.\nJärgmisena peatusime Keila kirikus, kus meid võttis vastu koguduse juhatuse liige. Keila kirikust jäid meelde kooriruumis nähtud Jaakobi unenägu ja altraisein koos kõigi oma maalidega, võimas roosaken lõunaseinas ja rohekad-puunikad toonid.\nRaudteejaama "Kegelis" käisime söömas. Seal saime meeldiva üllatuse osaliseks. Kõrvalruumis oli avatud Soome kunstnik Anna Wildrose näitus. Põnev sini-punane elamus.\nEdasi viis tee meid Padise kloostrisse. Seal käis parasjagu pulmadeks valmistumine. Kirikusse seati üles vaipu, karta on et üldse mitte laulatuse, vaid riikliku registreerimise tarvis. Imestasime ka kuidas suutsid kloostri mungad juua 4,5 liitrit õlut päevas ja piirduda seejuures vaid ühe söögikorraga. Tsistertslaste vaikimise nõue tundus väga meeldiv. Kujutasime ette kuidas nad palvetasid, töötasid, vaikisid ja naeratasid.\nÜks ukseportaal, mis kunagi avanes ristikäiku tundus väga sarnane meie kiriku lääneportaaliga.\nJärgmisena peatusime järjest Harju-Madise kirikus ja Harju-Risti kirikus. Risti kirikul on pooleldi säilinud sarnane ümartorn nagu paistab ka meie kiriku torni sees. Ristil jäi meelde hall, väga hall altarimaal ja võluv kamina ja veinikeldriga ning madala lävega käärkamber.\nNissis võttis meid vastu Heikki, kes ei lasknudmeid minema enne, kui olime lisaks kirikule näinud ka koguduse maja, kuigi selleks hetkeks oli meil ajakava juba lootusetult lõhki. Peab ütlema, et see päevakavaväline koht lisas omakorda me reisile värve. Kännust kantsel ja Heikki selles jutlust pidamas oli omaette kogemus. Aga Nissi kirik oli suur ja valge.\nKogu tee Nissist Hagerisse sõitsime läbi imelise päikeseloojangu, mis värvis kogu taeva kuldseks ja jättis mulje, et päike ei looju seekord mitte ainult läände, vaid igasse ilmakaarde.\nHageris võttis meid vastu samasugune loojuv päike altarimaalil Kolgata risti taga, õrnrohelistes-õrnkollastes toonides õigeusu põhiplaaniga kirik ning praost Jüri Vallsalu. Olime igas kirikus palvetanud väikese Katariina pärast, kel avastati raske haigus ja siingi võtsime selle tüdruku koos ta perega eestpalvesse.\nHageris olid väga ilusad kirikugobeläänid, mis jäid omamoodi kroonima me retke värvide Lääne-Harjusse. Näiteks rohelistel gobeläänidel olid puna-kirjud ringid, violetsetel vikerkaarekarva muster. Ükski tekstiil ei olnud lihtsalt üht liturgilist värvi, vaid kõigisse värvidesse oli kaasatud teisi.\nPosted by EELK Kose Püha Nikolause kogudus at 12:46 PM No comments:\nVastakate tunnete rongkäigud (jutlus)\nJa mõni aeg hiljem läks Jeesus linna, mida hüütakse Nainiks, ja temaga läksid kaasa ta jüngrid ja suur hulk rahvast. Aga just siis, kui ta linna väravale lähenes, kanti välja surnut, oma ema ainsat poega, ja ema oli lesk. Ja üsna suur hulk linnarahvast saatis teda. Ja kui Issand nägi ema, hakkas tal temast hale ja ta ütles: «Ära nuta enam!» Ja ta astus ligi ja puudutas surnuraami, mispeale kandjad jäid seisma. Ja ta ütles: «Noormees, ma ütlen sulle, ärka üles!» Ja surnu tõusis istuli ja hakkas rääkima. Ja Jeesus andis poja ta emale tagasi. Aga kõiki haaras kartus ja nad ülistasid Jumalat ja ütlesid: «Meie seas on tõusnud suur prohvet!» ja «Jumal on tulnud hoolitsema oma rahva eest!»\nKaks rongkäiku, kaks tugevat tunnet põrkusid tol päeval Naini linna väravas. Kumbki rongkäik oli rahvarohke. Linnast tuli välja matuserongkäik. Kõige ees kanti surnut, tema järel tuli leinav ema ja nende järel terve hulk linnarahvast.\nEks matused on alati kurvad, aga kui tegu on noore inimese matusega, seda enam veel, et oma ema ainsa pojaga, kel nüüd polnud enam kedagi, sest ta oli varem matnud oma mehe. Seega ei olnud tal ka kedagi, kes teda majanduslikult ülal peaks. Tolle naise elu pidi nüüdsest peale kuni surmani olema vaev. Võib aimata kui suur oli lein ja melanhoolia, mis selle inimhulga kohal lasus.\nSamal ajal lähenes linnale teiselt poolt Jeesus koos oma jüngritega, lisaks veel hulk rahvast. Jeesus oli äsja tervendanud Kapernauma väeülema teenri. Väeülema, kes ütles: «Issand, ma ei ole väärt, et sina mu katuse alla tuleksid, vaid ütle üksainus sõna, ja poiss paraneb!» Tema teener sai terveks. See imetegu pälvis kindlasti suurt tähelepanu, kuna tegu oli ikkagi mõjuka väeülemaga. Võib vaid aimata millisest rõõmust ja ülevast meeleolust oli kantud inimhulk, kes Naini linnale lähenes.\nSeegi on sümboolne, et kohtumine leidis aset just värava ees. Ühel pool suur, müüridega ümbritsetud kurbus, surm. Teisal piirideta avarus ja rõõm, elu. Need kaks rongkäiku oleks võinud ka teineteisest mööda minna ilma et midagi oleks juhtunud. Nagu elus sageli on. Kurbus ja rõõm on väga lähestikku, aga nad ei haaku, neil ei jagu teineteise jaoks silmi. Kes on ahastuses, see ei näe midagi, mis rõõmustaks. Kes on õnnelik, ei märka ühtegi masendunut ja kui näebki, ei suuda talle oma õnnes keskenduda, sest see on nii teine maailm. Kahju küll, aga mis teha.\nKuid siin me loeme, kuidas kurbus ja rõõm suhestusid. Issandal hakkas hale, kui ta nägi ema, kes leinas oma ainust poega. Kristusel ei ole ükskõik inimeste kannatustest. Need puudutavad teda. Ta peatub nendes olukordades. Ka inimesed on vahel kaastundlikud ja hoolivad, kuid Temal on ainsana meelevald kurbuse, kannatuste ja surma üle. Naisele ütles ta: «Ära nuta enam!». See ütlus ei muudaks veel olukorda. Kas saab keeld peletada kellegi pisarad? Ei. Ent nüüd pöördub Jeesus tema poole, keda kantakse surnuraamil. See piir, mis lasub elavate ja surnute vahel, on tema jaoks olematu. Ta kõnetab igavesele unele uinunud noormeest nagu teeks see parasjagu lõunauinakut. «Ärka üles!» Rooma kirjas ütleb apostel: Selleks on ju Kristus surnud ja saanud jälle elavaks, et ta oleks nii surnute kui elavate Issand (Rm 14:9).\nKristus kohtub meiega me kannatustes, leinas, meie üksiolemises. Ta ei lähe meist mööda, vaid peatub, puudutab, kõnetab ja muudab olukorda. Vahel ka vaikib. Ta ei ärata küll kõiki surnuid tagasi elule selles ilmas, kus valitseb ikkagi kaduvus: Inimesel, naisest sündinul, on lühikesed elupäevad ja palju tüli. Ta tõuseb nagu lilleke ja ta lõigatakse ära, ta põgeneb nagu vari ega jää püsima (Ii 14), vaid kingib meile lootuse, mis asetab kogu inimese elu teise valgusesse. Rooma kirjas ütleb apostel veel: Loodu on ju allutatud kaduvusele - mitte vabatahtlikult, vaid allutaja poolt -, kuid ometi lootusega, et ka loodu ise vabastatakse kord kaduvuse orjusest Jumala laste kirkuse vabadusse.\nSurm ei ole matja. Ta on alistatud, võidetud. Kristuses on elu, isegi kui keegi sureb. Kristus ise on ülestõusmine ja elu.\nElu suured rongkäigud – elu ja surm, kurbus ja rõõm, lootus ja lootusetus kohtuvad ja põimuvad Kristuses. Palve ja evangeeliumi kaudu, Püha Vaimu kaudu, kes avab me silmad nägemaks Lunastajat meie elu olukordades. Tema vaatab meid, pilgus armastus ja ei lähe meist mööda.\nSufist luuletaja Rumi on öelnud: Jeesuse ime oli ta ise, mitte see mis ta ütles või tegi.\nKüllap oli nii oli ka Naini linna nooormehe loos. Selles loos, mis võib omal viisil korduda kõigi meie eludes. Imeline kohtumine Kristusega ja äratundmine, mis sellega kaasneb. Kõige tähtsam ei olnud mitte noormehe ellu ärkamine, vaid Kristuse ülestõusmine.\nPange tähele lilli\nMu pea on põrmus (jutlus)\nKihelkonnapäevade 6. päev\nRahulik minek (jutlus)\nKihelkonnapäevade 5. päev


Ebaõnnesõdur Leclerc: olin kindel, et mootor lendab õhku - F1 - Postimees Sport: Värsked spordiuudised Eestist ja välismaalt\nEbaõnnesõdur Leclerc: olin kindel, et mootor lendab õhku\n1. aprill 2019, 18:25\nFerrari vormel 1 meeskonnas debüüthooaega kihutav Charles Leclerc oli Bahreinis lähedal karjääri esimesele etapivõidule, kuid kümmekond ringi enne ruudulist lippu tabasid tema Ferrarit probleemid.\nEsikohal kruiisinud Leclerci Ferraril olid turboprobleemid, mistõttu said Mercedese sõitjad Lewis Hamilton ja Valtteri Bottas temast kerge vaevaga mööda. Leclerci õnneks suutis ta Max Verstappeni ees säilitada kolmanda koha, kerkides kuninglikus vormelisarjas esmakordselt pjedestaalile.\n«Kui aus olen, siis arvasin, et mootor lendab viimastel ringidel õhku,» sõnas Leclerc portaalile Autosport. «See ei läinud nii ja me lõpetasime siiski kolmandal kohal, aga kaotasime ootamatult jõudu. Ma sain olukorra natuke paremaks, kuid probleem ei kadunud. Selle kohta polnud mingeid märke, et midagi oleks valesti,» kommenteeris 21-aastane Leclerc.\nÜldplaanis oli Leclerci nädalavahetus peaaegu ideaalne, sest ta võitis kolmest vabatreeningust kaks ja oli kiireim ka kvalifikatsioonis. Stardis kaotas noor monacolane kohe paar kohta, kuid taastas oma liidripositsiooni ja liikus karjääri esimese triumfini. Seda aga ei tulnud.\n«Kogu nädalavahetusel oli palju positiivseid asju, mida siit kaasa võtta,» märkis Leclerc. «Pärast Austraaliat, kus me olime esimestest üsna kaugel, arvan, et oleme leidnud hea tempo. Me tulime siia hea autoga, kõik oli positiivne ja tiim näitas, et on teinud suurepärast tööd,» lisas ta.


Kööginurgaga hotellitoad Porto das Dunas | Hotels.com\nkööginurgaga hotellid Porto das Dunas\nLinna Aquiraz hotellid\nPorto das Dunas hotellid – Aquiraz\nHotellid – kööginurgaga – Porto das Dunas, Aquiraz\nfoto: Flavio Straiger\nAquiraz – populaarsemad vaatamisväärsused\nPraia do PresídioAquiraz on koht särava päikese nautimiseks. Selleks sobib hästi Praia do Presídio vaid 10,1 km kaugusel kesklinnast. Päikeseloojangu nautimiseks on otsekui loodud Aquirazi rand, Prainha rand ja Barro Preto rand.\nYtacaranha Park Hotel Beachi teemaparkAdrenaliinisõltlastele sobib hästi 10,4 km kesklinnast eemal asuv Ytacaranha Park Hotel Beachi teemapark. Kui Ytacaranha Park Hotel Beachi teemapark sind külmaks ei jäta, siis on samas lähedal asuvad Beach Parki veekeskus ja Porto das Dunase rand sinu jaoks nagu loodud.\nPrainha randAquiraz ja kesklinnapiirkonnast vaid 9,9 km kaugusele jääv Prainha rand sobivad hästi neile, kes peavad lugu jalutusretkedest veepiiril ja kaunitest päikeseloojakutest. Pikemaks jalutuskäiguks vee ääres sobib hästi läheduses asuv Aquirazi rand.\nAquirazi randKui sinu rannariided on juba liiga kauaks kappi jäänud, siis ootavad sind Aquiraz ja sealne populaarne Aquirazi rand, mis asub vaid 9,7 km kaugusel kesklinnast. Pikemaks jalutuskäiguks vee ääres sobib hästi läheduses asuv Prainha rand.\nPorto das Dunas – rohkem teavet\nKööginurgaga hotellitoad Porto das Dunas – Hotels.com abiga on mugav leida sobiv kööginurgaga hotellituba Porto das Dunas, võrrelda tubade hindu ja kohe vaadata vabade kohtade olemasolu. Meie veebilehel on imelihtne leida ja broneerida sobiv kööginurgaga hotellituba Porto das Dunas. Iga hotelli kirjeldus on varustatud kaardiga. Oleme lisanud ka külastajate hinnagud ja pikemad arvustused. Meie kliendiprogrammiga Welcome Rewards liitudes teenite iga 10 öö eest 1 öö tasuta.


Õnnetusjuhtumite arv ratsaspordis on suurenenud | Eesti Ratsaspordi Liit\n← WADA keelatud aineid saab nüüdsest kontrollida ravimiotsingu andmebaasist\nEesti ajaloo kalleimalt müüdud ratsu järglane astub isa sammudes →\nÕnnetusjuhtumite arv ratsaspordis on suurenenud\nÕnnetus ei hüüa tulles – seda lauset teab iga laps. Miks aga ei taheta end õnnetuste vastu kindlustada?\nRatsanetis saab alates 2017. aastast iga sportlane osta koos aastalitsentsiga ka IF-i sportlase kindlustuse. Tegemist on õnnetusjuhtumi kindlustusega, mis kehtib ratsaspordivõistlustel ja -treeningutel ning hõlmab kolme kindlustuskaitset:\n• surmajuhtumi kindlustuskaitse, hüvitislimiit 15 000 €\n• püsiva puude kindlustuskaitse, hüvitislimiit 15 000 €\n• valuraha kindlustuskaitse, hüvitislimiit 6500 €\nSumma, mille eest kindlustuskaitset osta saab, pole üldsegi suur. Kindlustuse hind lisandub ERL-i poolt kehtestatud litsentsitasule vastavalt:\n• 30 €, kui makse tehakse vahemikus 01. jaanuar kuni 31.august\n• 25 €, kui makse tehakse vahemikus 01. september kuni 31. detsember\nMillegipärast kasutatakse seda võimalust sportlaste poolt vähe.\nVaatame numbreid lähemalt\nUurisime IF kindlustuselt, kui palju õnnetusjuhtumeid kindlustatutega on toimunud. Tulemused ei rõõmusta. Eriti 2019. aastal oli õnnetusjuhtumeid kaks korda rohkem, kui eelneval aastal. Kuid tegemist on statistikaga ainult nende kohta, kes on kindlustatud.\nAastase litsentsiga sportlaseid 844\nKindlustatud sportlaseid 151, see on 17,9%\nKahjujuhtumeid 10, see on 6,6%\nSuurim kahju suurus 550 €\nAastase litsentsiga sportlaseid 867\nKindlustatud sportlaseid 166, see on 19%\nKahjujuhtumeid 9, see on 5,4%\nSuurim kahju suurus 582 €\nAastase litsentsiga sportlaseid 886\nKindlustatud sportlaseid 182, see on 20,5%\nKahjujuhtumeid 21, see on 11,5%\nSuurim kahju suurus 1200 €\nKõige sagedamini määratud hüvitis oli 1% lepingus olevast valurahade hüvitislimiidist (6500 €), ehk valuraha hüvitis kindlustatule oli 65 €.\nMe saame kõik midagi enda ja enda laste kaitseks ära teha. Kindlustuse soetamine on hea algus.\nEuroopas on tavaks, et kindlustuse omamine sportlasel on kohustuslik. Ratsaliidu tegevjuhtkond on otsustanud saata juhatusele ettepaneku teha Eestis kindlustus litsentsiga sportlastele kohustuslikuks alates 2021. aastast.\nVaata rohkem infot IF sportlase kindlustuse kohta\nKorralik esmaabi tagamine on samuti vajalik\nLisainfoks veel veidi numbreid. 2018. aastal pakkus Medical Service Estonia meditsiinilist julgestust 26-l ratsaspordi võistlusel. Kokku andsid nad nendel võistlustel abi 204-l korral. See on ligi 8 korda ühel võistlusel! Mäletame veel väga selgesti suurt vaidlust selle üle, miks nõuab ratsaliit kalenderplaani võistlustel meditsiinilise personali olemasolu. Neid numbreid vaadates, ei tohiks küll keegi enam selles nõudes kahelda.\nSoovitame tungivalt kõikidel tallide töötajatel ja ratsutajate abilistelt teha läbi esmaabi koolituse ning treeneritel uuendada oma esmaabi alaseid teadminis regulaarselt. Klubid ja tallid võiksid soetada endale esmaabi andmise komplektid. Infot selle kohta saab ratsaliidust. Võistluste korraldajad on kohustatud tagama korraliku esmaabi andmise võistlusel kohapeal. Vaata ka: http://www.ratsaliit.ee/meditsiiniabi-voistlustel/\nTurvalist aastat kõigile!


Muudatused tulumaksuseaduses alates 1. jaanuarist 2009\nAlates 1. jaanuarist 2009 jõustusid tulumaksuseaduses (edaspidi TuMS-is; avaldatud RT I 09.12.08, 51, 283 ja 286; RTI, 30.12.2008, 58, 324) muudatused, mida maksuhaldur alljärgnevalt tutvustab.\n1. Muudatused juriidilise isiku maksustamisel\nJuriidilise isiku maksumäär on 2009. aastal jätkuvalt 21/79 (TuMS § 4 lõige 11).\n1.2 Erisoodustuse hinna ülempiir\nErisoodustuste maksustamisel on tööandja sõiduauto töö-, ameti- või teenistusülesannete või tööandja ettevõtlusega mitteseotud tegevuseks tasuta või soodushinnaga kasutada andmise erisoodustuse hinna ülempiir tõusnud 2000 kroonilt 4000 kroonile kuus iga nimetatud tegevuseks kasutatud sõiduauto kohta (TuMS § 48 lõige 8).\n1.3 Isikliku sõiduauto kasutamise hüvitis\nIsikliku sõiduauto kasutamise hüvitise (kui seda sõiduautot kasutatakse töö-, teenistus- või ametisõitudeks) maksuvaba ülempiir tõusis sõidupäeviku pidamisel 2000 kroonilt 4000 kroonile. Nõuded hüvitise maksmise ja arvestamise osas muutunud ei ole, samuti ei tõuse maksuvaba hüvitise piirmäär arvestuse mittepidamisel, see on jätkuvalt 1000 krooni.\n(VV määrus 14.07.2006 nr 164)\n1.4 Jaotatud kasumi maksustamine\nMuutus TuMS § 50 lõige 2 ning alates 1. jaanuarist 2009 maksab residendist äriühing lisaks väljamakstud dividendidele ja kasumieraldistele tulumaksu ka aktsia- või osakapitali või sissemaksete vähendamisel, aktsiate, osade, osamaksete või sissemaksete (edaspidi osalus) tagasiostmisel või tagastamisel või muul juhul omakapitalist tehtud väljamaksete ning makstud likvideerimisjaotiste summa osalt, mis ületab äriühingu omakapitali tehtud rahalisi ja mitterahalisi sissemakseid.\nSissemaksena ei võeta arvesse kasumi arvelt peale 2000. aastat tehtud fondiemissiooni. Samas enne 2000. aastat tehtud fondiemissiooni käsitletakse äriühingusse tehtud sissemaksena ja seda topeltmaksustamise vältimiseks (TuMS § 61 lõige 34). Sissemaksete ja väljamaksete ning maksukohustuse arvestus hakkab toimuma TSD lisal 7.\nMaksustamisel võrreldakse väljamakse üldsummat äriühingusse tehtud sissemaksete üldsummaga, mitte iga konkreetse isiku poolt osaluse soetamiseks tehtud sissemaksega. Viimati nimetatud juhul toimub maksustamine TuMS § 15 lõigetes 2 ja 3 sätestatud korras, st isikupõhiselt. TuMS § 15 lõikeid 2 ja 3 ei rakendata residendist äriühingutele.\nMuudatuse tulemusena maksustatakse jaotatav kasum äriühingu tasandil sõltumata sellest, millises vormis kasum äriühingust välja võetakse, st maksustatakse kõik äriühingu omakapitali vähendavad väljamaksed omanikele.\n1.5 Topeltmaksustamise vältimine — vabastusmeetod\nLaiendatud on vabastusmeetodi kasutamist.\nAlates 1. jaanuarist 2009 peab dividendide või muude TuMS-i § 50 lg 2 nimetatud väljamaksete saaja osalus dividende maksvas või väljamakseid tegevas äriühingus olema vähemalt 10% (kuni 31. detsember 2008 oli see 15%), et saadud, juba maksustatud tulu maksuvabalt edasi jaotada (ehk vabastusmeetodit kasutada).\nAlates 2009. aastast saab äriühing vabastusmeetodit rakendada lisaks saadud dividendide arvelt väljamakstavatele dividendidele ka äriühingu saadud aktsia- või osakapitali või sissemaksete vähendamisel, aktsiate, osade, osamaksete või sissemaksete tagasiostmisel või tagastamisel või muul juhul omakapitalist tehtud väljamaksete ning makstud likvideerimisjaotiste maksustatud summa arvelt kõigile väljamakstavatele eelnimetatud väljamaksetele (TuMS § 50 lõige 11 punkt 5 ja § 50 lõige 21). Ehk vabastusmeetodiga on hõlmatud kogu äriühingu §50 lg 1 ja 2 sätestatud maksubaas.\nSelleks, et kasutada vabastusmeetodit saadud aktsia- või osakapitali või sissemaksete vähendamisel, aktsiate, osade, osamaksete või sissemaksete (edaspidi osalus) tagasiostmisel või tagastamisel või muul juhul omakapitalist tehtud väljamaksete ning makstud likvideerimisjaotiste summale, peavad olema täidetud alljärgnevad tingimused:\nülalnimetatud väljamakse saaja osalus temale väljamakset tegevas äriühingus peab olema väljamakse saamisel vähemalt 10%\nülalnimetatud väljamakse peab olema selle väljamakse tegija juures maksustatud, st nimetatud väljamakselt on tulumaks tasutud või väljamakse aluseks olev kasumiosa on tulumaksuga maksustatud ning selle kohta on olemas tõend\nülalnimetatud väljamakse on saadud peale 1. jaanuari 2009, st et nimetatud väljamaksetele ei ole võimalik rakendada vabastusmeetodit tagasiulatuvalt (TuMS-i § 61 lõige 32).\n1.6 Topeltmaksustamise vältimine — krediidimeetod\nOluliselt laienes TuMS-i § 54 lõige 5 ehk välismaal tasutud tulumaksu arvesse võtmine Eesti tulumaksukohustuse arvutamisel (ehk krediidimeetodi kasutamine topeltmaksustamise vältimiseks).\nÄriühing või mitteresidendi Eestis registreeritud püsiv tegevuskoht saab rakendada krediidimeetodit kõigile välisriigist saadud tuludele (kuni 31. detsembrini 2008 olid selliste tulude liigid piiratud), millelt on välisriigis tulumaks tasutud või kinni peetud. Siinkohal on oluline, et välisriigis tulumaksu tasumine oli seaduse või välislepingu alusel kohustuslik ning selle kohta on olemas tõend. Jätkuvalt ei saa tasutud või kinnipeetud tulumaksu arvesse võtta rohkem kui Eestis kehtivas tulumaksumääras.\nTähele peab panema alljärgnevat:\ndividendidele, kasumieraldistele ja TuMS-i § 50 lõikes 2 nimetatud väljamaksetele rakendatakse krediidimeetodit, kui Eesti äriühingu osalus temale väljamakse teinud mitteresidendist äriühingus oli väljamaksmise ajal alla 10% (osaluse puhul vähemalt 10% rakendatakse vabastusmeetodit)\nmuude saadud tulude puhul (näiteks intressid, litsentsitasud, rendi või üüritulu, kasu vara võõrandamisest vms) pole Eesti äriühingu osalus temale väljamakse teinud mitteresidendist äriühingus oluline\nTuMS § 50 lõikes 2 nimetatud väljamaksetele ja § 54 lõikes 5 nimetamata tuludele rakendatakse krediidimeetodit, kui see tulu on saadud pärast 1. jaanuari 2009. aastal.\nEelnimetatud muudatuse tulemusena tunnistatakse kehtetuks TuMS-i § 54 lõiked 53 ja 54, kuid litsentsitasudele ja intressidele, mis saadi enne 1. jaanuari 2009 kohaldatakse kuni 31. detsembrini 2008 kehtinud TuMS-i sätteid.\n1.7 Tõend omakapitalist tehtava väljamakse maksustamise kohta\nTuMS-i § 50 lõigetes 2 ja 21 nimetatud väljamaksete tegija on kohustatud väljamakse saajale tema nõudmisel andma tõendi talle maksustamisperioodil tehtud väljamaksete ja tasutud tulumaksu kohta hiljemalt väljamakse kuule järgneva kalendrikuu 5. kuupäevaks. Tõendil tuleb näidata saajale tehtud väljamakse kogusumma ning eraldada see osa, mis on või mille aluseks olev kasumiosa on äriühingu tasemel maksustatud. Seda tõendit on väljamakse saajale vaja seepärast, et teada milline osa saadud väljamaksest on tema jaoks maksuvaba.\nTõendi vormi kehtestab rahandusminister(TuMS-i § 50 lõige 9).\n1.8 Maksukohustus äriühingute ühinemisel, jagunemisel, ümberkorraldamisel\nTuMS-i § 50 täiendati uute lõigetega 22 ja 23.\nVastavalt § 50 lõikele 22 peab residendist äriühing, kes kustutatakse registrist ilma likvideerimiseta maksma tulumaksu omakapitali osalt, mis ületab omakapitali tehtud rahalisi ja mitterahalisi sissemakseid.\nJuhul, kui registrist kustutatud äriühingu vara kasutatakse jätkuvalt Eesti majandustegevuses, toimub maksustamine selle äriühingu juures, kellele omakapital üle anti. Sarnane maksustamise põhimõte säilib ka juhul, kui äriühingul säilib Eestis püsiv tegevuskoht.\nÄriühingute Eestisisesel jagunemisel, ühinemisel ja ümberkorraldamisel maksustamine varasemaga võrreldes ei muutu.\nVastavalt § 50 lõikele 23, kui mitteresidendist juriidilise isiku püsiva tegevuskoha koosseisu kuuluv ettevõte antakse üle residendist äriühingule, käsitatakse äriühingu omakapitali tehtud rahaliste ja mitterahaliste sissemaksetena ka enne ettevõtte üleandmist püsiva tegevuskoha jaoks Eestisse toodud vara.\nMaksustamine toimub hiljem residendist äriühingu tasemel, kusjuures püsiva tegevuskoha vara käsitletakse residendist äriühingu omakapitali tehtud sissemaksena selles maksumuses, mis see oli Eestisse toomise hetkel.\n1.9 Maksukohustus laenudelt, avanssidelt, ettemaksetelt\nTuMS-is tunnistati kehtetuks § 51 lõige 4, mistõttu ei maksa residendist äriühing enam tulumaksu kalendrikuu jooksul temaga seotud füüsilistele isikutele väljamakstud laenudelt, avanssidelt ja ettemaksetelt, olenemata sellest kui palju selliseid väljamakseid tehti. Seetõttu puudub vajadus ka selle sätte alusel tulumaksu ümberarvestuseks TSD deklaratsioonil.\nJuhime tähelepanu sellele, et vaatamata § 51 lg 4 kehtetuks tunnistamisele, võib tekkida juriidilisel isikul siiski maksukohustus juhul, kui eelnimetatud väljamakseid tehakse seotud isikutele turuhinnast erineva hinnaga (nn siirdehinnaga, § 50 lg 4 - 8) või kui need väljamaksed ei ole ettevõtlusega seotud (§ 51, 52).\nJuhul, kui maksumaksja on varasematel aastatel TuMS-i § 51 lg 4 alusel tulumaksu maksnud ning nüüd maksukohustus ära langeb (st maksustatud avanss, laen või ettemaks tagastatakse), saab maksuhaldurilt avalduse alusel (mitte TSD deklaratsiooni alusel) enammakstud tulumaksu tagasi taotleda.\n1.10 INF deklaratsiooni esitamine\nMuudeti TuMS-i § 56, milles täpsustatakse äriühingu tasemel maksubaasi laienemisega seotud omakapitali vähendavate väljamaksete deklareerimine. Sisuliselt toimub kuni 31. detsembrini 2008 kahe kehtiva deklaratsiooni INF 1 ja INF 13 ühendamine üheks vorm INF 1-ks.\nTuMS-i § 60 lõikes 1 sätestatud tulumaksu enammakset laiendatakse lisaks TuMS-i § 50 lõikes 1 nimetatud väljamaksetele ka § 50 lõikes 2 nimetatud väljamaksetele\nTuMS-i § 61 lõiked 25, 26, 27, 28 on täpsustava sisuga TuMS-i § 50 lõigetes 1 või 2, § 53 lõikes 4, § 54 lõikes 5 sätestatud väljamaksetelt arvutatud maksukohustuse maksuvähenduse rakendamiseks.\n2. Muudatused füüsilise isiku maksustamisel\n2.1 Maksumäär ja üldine maksuvaba tulu\nMaksumäär ja maksuvaba tulu 2009. aastal ei muutu, seega maksumäär on jätkuvalt 21% ning maksuvaba tulu 27 000 krooni aastas ehk 2250 krooni kuus (TuMS-i § 4 ja 23).\n2.2 Täiendav maksuvaba tulu kuni 17-aastase lapse kohta\nMuudeti TuMS-i § 231 punkti 1, mistõttu 2009. aastal (ehk 2010. aastal tuludeklaratsiooni esitades) võib lapse üks residendist vanem, eestkostja või muu last ülalpidav isik (perekonnaseaduse tähenduses), kes peab üleval alaealist last, maksustamisperioodi tulust maha arvata täiendavat maksuvaba tulu iga kuni 17 aasta vanuse lapse kohta, alates teisest lapsest. 2008. aastal sai täiendava maksuvaba tulu alates esimesest lapsest.\n2.3 Äriühingu poolt jaotatud kasumi maksustamine füüsilise isiku tasandil\nMuudeti § 15 lõikeid 2 ja 3.\n2.3.1 Tulumaksuseaduse § 15 lõike 2 järgi maksustatakse füüsilise isiku tasandil tulumaksuga aktsiaseltsi aktsiakapitali, osaühingu või ühistu osakapitali või täis- või usaldusühingu sissemaksete vähendamisel, samuti aktsiate, osade või osamaksete tagasiostmisel või tagastamisel või muul juhul omakapitalist saadud väljamakse osa, mis ületab osaluse (aktsiad, osad, osamaks) soetamismaksumust, välja arvatud nimetatud väljamakse osa, mis on või mille aluseks olev kasumiosa on tulumaksuga maksustatud, arvestades § 50 lõike 21 teises lauses sätestatut.\nSeega füüsilise isiku tasemel maksustatakse äriühingu omakapitali väljamakse see osa, mis ületab osaluse soetamismaksumust ja mida ei ole või mille aluseks olevat kasumiosa ei ole äriühingu tasemel tulumaksuga maksustatud. Äriühingu tasandil juba maksustatud summat füüsilise isiku tasandil topelt ei maksustata.\nMaksukohustus tekib füüsilise isiku tasemel eelkõige siis, kui osalus äriühingus on omandatud mitterahalise sissemaksega ning mitterahaliseks sissemakseks olnud vara soetamismaksumus on olnud väiksem kui äriühingu omakapitalist tehtud väljamakse ning (osa või kogu) väljamakse on äriühingu tasandil maksustamata. Füüsilise isiku tasemel maksustatakse omakapitalist saadud väljamakse näiteks siis, kui mitterahaliseks sissemakseks olnud vara soetamismaksumus on väike või see puudub, näiteks kui vara on saadud kinkimise või pärimise teel. Samuti tekib maksustatav tulu siis, kui osalus omandati varaga, mille soetamismaksumus on eelnevalt maha arvatud füüsilisest isikust ettevõtja ettevõtlustulust ja seda ei ole maksustatud isiklikku tarbimisse võetud varana, sest osaluse soetamismaksumuseks loetakse sel juhul null. Kui mitterahaliseks sissemakseks olnud vara soetamismaksumus ei ületa äriühingu omakapitalist tehtud väljamakset, mida on vähendatud äriühingu tasemel maksustatud väljamakse osa võrra, siis füüsilise isiku tasemel maksustatavat tulu ei teki.\nKui füüsiline isik omandas osaluse äriühingus rahalise sissemaksega ning omakapitalist saadud väljamakse ei ületa rahalist sissemakset, siis füüsilisele isikule maksustatavat tulu ei teki. Samuti ei teki füüsilisele isikule maksustatavat tulu, kui omakapitalist saadud väljamakse on osaluse omandamisel tehtud sissemaksest suurem, kuid väljamakse ja sissemakse vahe on maksustatud äriühingu tasemel. Maksustatav tulu tekib füüsilisel isikul eelkõige siis, kui omakapitalist saadud väljamakse, millest on äriühingu tasemel maksustatud osa maha arvatud, on suurem kui osaluse omandamisel tehtud sissemakse.\n2.3.2 TuMS-i § 15 lõike 3 kohaselt maksustatakse tulumaksuga juriidilise isiku likvideerimisel saadud likvideerimisjaotise osa, mis ületab osaluse soetamismaksumust, välja arvatud likvideerimisjaotise osa, mis on või mille aluseks olev kasumiosa on tulumaksuga maksustatud, arvestades § 50 lõike 21 teises lauses sätestatut.\nSeega füüsilise isiku tasemel maksustatakse juriidilise isiku likvideerimisjaotise osa, mis ületab osaluse soetamismaksumust ja mis ei ole äriühingu tasemel tulumaksuga maksustatud.\nLikvideerimisjaotise maksustamisel füüsilise isiku tasemel kehtivad samasugused põhimõtted, kui äriühingu omakapitalist tehtud väljamaksete maksustamisel (vt punkt 2.3.1).\n2.3.3 Füüsilise isiku maksustatava tulu kujunemine.\nFüüsilise isiku nõudmisel annab äriühing omakapitalist tehtud väljamaksete kohta tõendi. Tõend antakse väljamakse tegemise kuule järgneva kuu 5. kuupäevaks. Tõendil näidatakse väljamakse kogusumma ning väljamakse see osa mis on või mille aluseks olev kasumiosa on äriühingu tasemel tulumaksuga maksustatud. Äriühingu osaluse soetamismaksumus tuleb inimesel endal deklareerida kuludokumentide alusel. Osaluse soetamismaksumusest oleneb, kas füüsilise isiku tasemel tulu maksustatakse või ei maksustata.\n2.4 Muudatused kogumispensionide maksustamisel\nTuMS-i § 201 ja 21 lg 31 on muudetud alates 14.11.2008, vt RTI, 48, 269.\nKohustuslikust pensionifondist tehtavate väljamaksete maksustamise osas sisulisi muudatusi pole, kuid alates 14. novenmbrist 2008 on kõik maksustatavate väljamaksete saajad loetletud TuMS-i § 201. Täiendava maksustatava väljamakse saajana on lisandunud „kindlustatud isik”, kellele varasemalt ei olnudki võimalik II pensionisambast väljamakseid teha.\nTuMS-i § 21 lg 31 on täpsustatud, et vabatahtliku pensionifondi osakute vahetamisel arvestatakse 5-aastast tähtaega vahetamisel tagasivõetud vabatahtliku pensionifondi osakute väärtpaberikontole kandmisest arvates.\nOluliselt on aga muudetud eelnimetatud tähtaja arvestamist päritud osakute puhul. Muudatuse tulemusel, kui vabatahtliku pensionifondi osakud on päritud, arvestatakse eelnimetatud tähtaega osakute pärija väärtpaberikontole kandmisest arvates. Varasemalt arvestati pärimise puhul 5-aastast tähtaega osakute omandamisest pärandaja poolt.\n3. Muudatused mitteresidendi maksustamisel\n3.1 TuMS-i § 29 lg 51 tunnistatakse kehtetuks\nAlates 1. jaanuarist 2009 ei maksa mitteresident tulumaksu tulumaksuseaduse § 29 lg 51 alusel, seega temale residendist äriühingus kuulunud osaluse (aktsiad, osad või osamaks) kasult (turuhinnalt, millest on maha lahutatud soetamismaksumus), kui residendist äriühing kustutatakse äriregistrist ilma likvideerimiseta ja ta lõpetab majandustegevuse Eestis. Edaspidi toimub maksustamine sellises olukorras registrist kustutatava Eesti äriühingu tasandil (TuMS-i § 50 lg 22).\nMitteresidendist saaja tuluna maksustatakse vaid mitterahalise sissemakse ja turuhinna vahe väljamaksel.\n3.2 Dividendidelt tulumaksu kinnipidamine\nTuMS-i § 29 lg 8 alusel ei maksa mitteresidendist juriidilised isikud Eestis residendist äriühingult saadud dividendilt tulumaksu, olenemata osalusest dividendi väljamaksvas residendist äriühingus (maksuvabastuse tingimus oli kuni 31. detsembrini 2008, selline osalus pidi olema üle 15%). Seega Eesti dividendi väljamaksjal kaob dividendilt tulumaksu kinnipidamise ja deklareerimise kohustus.\n3.3 Kinnipeetava tulumaksu määrad\nAlates 1. jaanuarist 2009 on TuMS-i § 43 lg 1 p 2 kohaselt kinnipeetava tulumaksu määr 10% mitteresidendile makstavalt:\nsportlase ja kunstniku Eestis toimunud tegevuse eest makstavalt tasult, samuti eelnimetatutele Eestis toimunud tegevuse eest mitteresidendist või füüsilisest isikust kolmandale isikule makstavalt tasult\nEestis osutatud teenuste eest makstavalt tasult\nKuni 31. detsembrini 2008 oli nimetatud kinnipeetava tulumaksu määr 15%, seega tulumaksu määr väheneb. Maksulepingu olemasolu korral tuleb tulumaksu kinni pidada vastavalt selle riigiga sõlmitud lepingule. Reeglina on litsentsitasudele maksulepingutes sama määr, vaid seadme rendi korral võib maksulepingus olla lubatud tulumaksu määr veelgi soodsam (5%). Seega väheneb vajadus residentsustõendite järele maksulepingu kohaldamiseks.\n3.4 Topeltmaksustamise vältimine\nMitteresidendist juriidiline isik, kellel on Eestis registreeritud püsiv tegevuskoht saab juurde maksuvabastusi ja -soodustusi sarnaselt residendist äriühinguga. TuMS-i § 53 lg-s 41 sätestatud maksuvabastuste tingimustes asendatakse osaluse määr dividende maksvas või TuMS-i § 50 lg 2 nimetatud väljamakseid tegevas äriühingus 10%-ga senise 15% asemel.\nUus, seadusesse alates 1. jaanuarist 2009 lisatud TuMS § 53 lg 47 laiendab maksuvabastust TuMS-i § 53 lg-s 41 ning 42 tingimustel ka juhuks, kui mitteresidendist juriidiline isik, kellel on Eestis registreeritud püsiv tegevuskoht teeb väljamakseid, mille aluseks on püsiva tegevuskoha kaudu saadud väljamaksed teise äriühingu omakapitalist.\nMitteresidendist juriidiline isik, kes on registreerinud Eestis püsiva tegevuskoha saab Eestis TuMS-i § 53 lg 4 alusel tasumisele kuuluvast tulumaksust maha arvata välismaal sama väljamakse aluseks olnud summalt tasutud tulumaksu ka juhul, kui väljamakse aluseks on lisaks senikehtinud dividendi puhul ka TuMS-i § 50 lg 2 nimetatud väljamaksed omakapitalist või muu maksustatud tulu.\nVeel selles kategoorias: « KKK - Ettevõtte tulumaks Välismaal suure pensioni saaja maksab tulumaksu ka Eesti pensionilt »


Logelmise oskus? – Anneli Kannus\n24. oktoober 2017 – anneli.kannus\nSain tungiva soovituse logelema õppida. Ja kuna väitele, et "oskan seda piisavalt", sain vastuseks naeru, siis hakkasin mõtlema - mis on logelemine ...\nKui näiteks arst saadab patsiendi koju sõnadega: jätkake oma tavapärast elu, siis kas ta tegelikult teab, millist elu patsient elab? Vägisi tuleb meelde anekdoot, kus arst soovitab patsiendil rohkem liikuda ning teha seda värskes õhust. Patsient omakorda uurib, kas enne või pärast tööd? Arst mõtleb väheke ja küsib, mis tööd te teete? Patsient vastu: töötan postiljonina.\nMIna pean logelemiseks raamatu lugemist ja teleka vaatamist. Lihtsalt selleks, et ei tekiks lamatisi :) saab selle kõrvalt nii pesu pesta kui ka süüa teha või näiteks blogi kirjutada. HIljuti minu poolt läbi viidud "uuringu järgselt" võin kinnitada, et inimesed peavad logelemiseks magamist ja teleka vaatamist. Mingid muud kõrvaltegevused ei lähe arvesse. Ja e-kirju arvutist ei tohi ka vaadata, rääkimata neile vastamisest. See olevat juba töö.\nÜkski arst või füüsiline näitaja ei ütle kui halb või hea on patsiendil reaalselt olla. Vahel võib pealtnäha haige inimene olla päris terve ning päris terve olla väga haige. Vahel on inimesel ka endal väga keeruline vastata küsimusele: kuidas Sa end tunned? Kõik on suhteline ja just seetõttu peaks tervishoiutöötaja süvenema patsiendi igapäevasese elu tausta, et teada mis on patsiendile tavapärane või kui palju stressi ta talub või mis on patsiendi öeldud lausete taga - päriselt. Tean, et see võtab aega ja aega tundub meil vähe olevat. Sama, kui seda mitte teha, siis kannatab nii tervishoiuteenuse kvaliteet kui ka patsient. Ehk pole alati selline aeg siiski raisatud?\nMinuga on see jama, et kui ma olen otsustanud midagi ära õppida, siis ma selle ka ära õpin. Nii olen ma suutnud Netflixist leida portsu häid ja portsu kehvemaid seriaale, mõned head pikad filmid. Päris tühjaks pole just jõudnud veel Netflixi vaadata aga ega palju enam puudu pole:) Midagi pole ju teha kui nii paar tundi töötegemist, pealegi kodukontoris, tundub tänapäeval haiguslehel olles suht okey. Kui sellega ei kaasne vererõhu tõus vms stressi ilmingud, siis ei saa see ju kuidagi halvasti mõjuda? Kui saad "haigekassast" palka, siis võiks ju küsida, et milleks tööd teha AGA kui näiteks töö meeldib või lihtsalt on süda rahul kui mõned asjad on ära korraldatud, siis mõjub see positiivselt ka logelejale, rääkimata töökaaslastest, kes tegelikult on tänulikud.\nTänapäevasel logelemisel on peale lamatiste veel üks viga. Liiga palju helendavaid ekraane lõpeb totaalses koguses silmaniisutajate kasutamisega.\nVarsti võin igal juhul hakata logelemise meistriklassi tunde andma.


Aurupuhastus ⋆ Desinfitseerimine - IM Puhastus OÜ\nAurupuhastus on tõhus viis tugeva mustuse ning bakterite eemaldamiseks põrandatelt, seintelt, wc-ja vannitoast, mööblilt, madratsitelt ja vaipadelt. Aurupuhastus on keskkonnasõbralik, tõhus ja hügieeniline.\nTänu ökoloogilisele ohutusele ja efektiivsusele on aurupuhastus kasutusel ka maailma tunnustatuimates farmaatsiatehastes, haiglates. Selle teenuse abil puhastatakse ja desinfitseeritakse erinevad pinnad, aidates luua tervislikku elukeskkonda, samuti takistades bakterite ja viiruste levikut.\nAurupuhastus toimib väga lihtsa põhimõttega – pinnad puhastakse auruga, mis väljub aurugeneraatorist rõhuga 7-10 bar ja temperatuuriga kuni 150°С. Kõrge surve ja kõrge temperatuur on piisavad, et lahustada iga mustust. Aur desinfitseerib, puhastab ja täiesti eemaldab ebameeldivad lõhnad. Aur tungib igale poole ning aur puhastab ka kõige raskemini puhastatavad kohad.\nKontori ruumide desinfitseerimiseks


"Niipalju, kui kursis ja kuulnud olen, tuleb tänavune aasta põllumajandustootjatele pigem parem kui eelmine, aga järgmiseks aastaks ennustatakse juba langust," ütles pikaaegne põllumajandusjuht ja praegune Mooste vallavolikogu eelarvekomisjoni esimees Kalev Kreegipuu. "Aga loodan, et ka langus ei tule enam nii sügav," lisas ta.\n"Mõtlen, et see aasta on veel natukene parem, kui eelmine aasta, kuid sisendite hinnad kasvavad. Eks kui põllumajandustoodangu hinnad kasvavad, tahavad ka sisendite müüjad saada rohkem," lausus Tartu Agro juht Aavo Mölder.\n"Praegu tundub, et tuleval aastal on inflatsioon suurem kui majanduskasv. Hea, kui 2012. aasta tulemused jäävad tänavuse aasta tasemele, aga see sõltub ka sellest, kuidas loodus on, kas on ikaldust või liiga palju vihma," lisas ta.\n"Mis juhtub järgmisel aastal, ei tea ma üldse. Väga head tulevikku ma põhimõtteliselt aga ei näe. Kindlasti peab olema kõva finantsdistsipliin. Põllumees võib ju unistada, et saab hektarilt 8 t vilja, aga keskmiselt on Eestis saak ikkagi 4 t hektarilt," analüüsis Haage Agro juht Toomas Pettai.\nEkseko ja Talleggi juht Teet Soorm kinnitas, et piima- ja teraviljatootjatel läheb praegu hästi tõusnud kokkuostuhindade tõttu. Teravilja hind on lühikese ajaga kasvanud pea kahekordseks. "Sea- ja linnukasvatuse põhisisend on aga teravili ja kui teraviljakasvatajatel läheb parasjagu hästi, ei lähe neil nii hästi ja vastupidi," kommenteeris Soorm.


Septembris on kõik uus, kuigi koolitee on ühel lapsel jõudnud juba gümnaasiumini siis teise lapsega oleme põnevas alguses. Kool, töö, erinevad põnevad projektid mis on ees ootamas ja teised mille tähtaeg on ukse ees. Jalkatrenn. Minu varahommikune jooks on lükkunud õhtusse. Raamatut loen ka kiirelt, sest aega ju ei ole aga lugeda ikkagi tahaks.\nSee rutiini sisseloksumine on minu meelest septembris see kõige aeganõudvam protsess, sest kõigi ajakavad tuleb ajada võimalikult sujuvate üleminekutega. Kiirustades ei taha ju keegi meist midagi teha. No harjutame!\nJa aega tundub alati väheks jäävat. Päevas on lihtsalt liiga vähe tunde või on tal alalõpmata kuhugile kiire!\nIgahommikuseks küsimuseks hakkab kujunema:"Mis õhtuks süüa teeme?". Aega midagi keerulist teha ei ole ja koju samal ajal laekumine ei õnnestu ka. Seega, peab olema argiõhtu roaga praktiline. Kiirelt valmis, et lapsed saaksid kiirelt soojendada\nJagan ühte mõnusalt kreemist pasta retsepti mis on valmistatud riisinuudlitega, valmib kiirelt, sisaldab köögivilju ja on väga maitsev!\n4 spl Valio sulatatud juustu krabimaitseliste nuudlitega\n2 lumekrabi pulka\n0,25 Santa Maria chilli explosion maitseainet (vürtsikama toidu armastajatele)\nForte juustu peale raputamiseks\nViiluta pikkadeks ja õhukesteks ribadeks paprika, suvikõrvits, punane sibul ja lumekrabi. Puhasta kaunadest herned. Valmista ette riisinuudlid vastavalt pakendil viidatud juhendile.\nPane wok pann pliidile madalal kuumusel, lisa oliiviõli ja sibul, prae kergelt. Seejärel lisa paprika, prae mõned minutid ning lisa suvikõrvits. Prae ca 2-3 minutit, lisa riisinuudlid ja kohe 3 spl Valio sulatatud juustu krabimaitseliste nuudlitega. Kõige lõpus lisa herned ja viilutatud lumekrabi. Sega komponendid omavahel. Maitsesta soola ja suitsutatud paprikaga, lisa vahukoor ning sega kõik ühtlaselt läbi. Piisab paarist minutist. Serveeri kohe! Lisa kindlasti peale Valio Forte juustu.\n#pasta #cheese #marjaanavaher #toidufotograaf #toiduretsept #toidustilist


Õpetajate Lehes sel reedel: lasteaednikud kohtusid ministriga, Kaarel Tarandi kirjaviga ja Läti vapi lugu - Arvamus\nÕpetajate Lehes sel reedel: lasteaednikud kohtusid ministriga, Kaarel Tarandi kirjaviga ja Läti vapi lugu\n2. veebruar 2017, 13:16\nÕpetajate Leht 4. veebruaril:\n27. jaanuaril kohtusid haridus- ja teadusministeeriumi Tallinna esinduses haridus- ja teadusminister Mailis Reps, ministeeriumii üldharidusosakonna peaekspert Tiina Peterson, Eesti Lasteaednike Liidu juhatuse liikmed ja Eesti alusharidusjuhtide ühenduse esindajad. Põhiteemana oli arutluse all riigieelarvest lasteaiaõpetajate palgatõusu toetamiseks omavalitsustele eraldatud motivatsioonipakett, täpsemalt raha jagamise mehhanismid. Kerkisid üles ka muud olulised teemad: õpetajate töökorraldus ja töökoormus, haridusliku erivajadusega lapsed ja kaasav haridus, lapsevanemate osalustasud.\nKui noor inimene on vääriti esitatud info suhtes vastuvõtlik, võib mingil hetkel osutuda tulutuks ka koolis pakutava teadmise jagamine, sest n-ö pseudoteadus võib nõrgestada akadeemilise hariduse jalgealust,” kirjutab Viljandi gümnaasiumi ühiskonnaõpetuse õpetaja Juhan-Mart Salumäe.\n«Iga kirjatähte tundev inimene saab seda lugedes aimu eelnõu eesmärgist: mitte keelata müük ega hävitada «inimeste aastatuhandeid väldanud suhe alkoholiga» (cit. Tarand), vaid vähendada alkoholi nähtavust avalikus ruumis ning piirata kättesaadavust ja reklaami,» kirjutab tervise- ja tööminister Jevgeni Ossinovski vastulauses Kaarel Tarandile, kelle hinnangul on poliitikute alkoholivastane võitlus ennekõike poliittehnoloogiline trikk.\nHaridus- ja teadusministeeriumi üldharidusosakonna peaekspert Imbi Henno selgitab Eesti õpilaste suurepäraste tulemuste tagamaid loodusteadustes. «Eesti üldhariduskool pakub Lääne kultuuriruumi parimat haridust, meie probleem on aga jätkuvalt tippsooritajate väike osakaal,» nendib ta.\nKevadhooaeg pakub eripalgelisi teatri-, muusika- ja tantsuelamusi, töötube, festivale, haridusprogramme.


Ettevõttest | AS SA.MET\nAS SA.MET on 1991. aastal loodud pereettevõte\nEttevõte sai alguse 1991. a, mil alustasime tehnosüsteemide ja betoonitöödega. Aja jooksul lisandusid siia veel ka tanklate ehitus ja kinnisvaraarendus. Oleme üks suuremaid ehitusettevõtteid Pärnumaal. Teostame töid üle Eesti. Omame kontoreid nii Pärnus kui ka Tallinnas.\nMeie siht on alati olnud tulevikku suunatud. Otsime nutikaid lähenemisviise ja soovime muuta ehitustegevuse abil inimeste elu paremaks. Pöörame tähelepanu sellele, milline saab olema elukeskkond meie tulevaste põlvede jaoks. Hoiame pidevalt silmad lahti, et leida uusi keskkonnasõbralikke ja innovaatilisi projekte, kuhu investeerida.\n30 tegutsemisaasta jooksul on meie tegemisi mitmel korral ka laiemalt märgatud. 2018. aastal pälvisime Eesti konkurentsivõimelisima väike- ja keskettevõtte tiitli. Samal aastal võitsime Äripäeva Ehitusettevõtjate TOPi nii üle-eestilises arvestuses kui ka Pärnumaal. Oleme Eesti gasellettevõte 2019 ja Edukas Eesti Ettevõte 2014-2018.\nMeie aluspõhimõteteks on koostöö, partnerlus ja usaldus\nPereettevõttena peame tähtsaks, et koostöösuhted oleksid mõlema osapoole jaoks usaldusväärsed ja toimivad. Eelistame projekte, kus saame kasulikud olla püsivalt. Pakume ehitusteenust eelkõige äriklientidele ja teostame töid nii peatöövõtja kui partnerina. Teeme tihedat koostööd kõigi Eesti tanklakettidega ning pea kõigi suuremate ehitusettevõtetega. Oleme Eesti Kaubandus- ja Tööstuskoja ning Eesti Ehitusettevõtjate Liidu liige.\nSaavutame tulemusi ühtse meeskonnana ja tellija soovidest lähtuvalt\nKõik meie töötajad on pikaaegse töökogemusega eksperdid omal alal. Paljud neist on meie ettevõttes töötanud juba enam kui 10 aastat, hoolitsedes igapäevaselt selle eest, et kokkulepitud tööd valmiksid õigeaegselt ja kvaliteetselt. Järgime ehitusvaldkonna häid tavasid. Toetame inimlikke väärtusi ja väärtustame inimest.\nMeie peamised tegevusvaldkonnad on ehitus ja kinnisvaraarendus. Rajame ja renoveerime tehnosüsteeme, ehitame ja hooldame tanklaid ja teenindusjaamasid ning arendame uusi korterelamuid. Eelistame olla samm eespool tänastest lahendustest. Ehitus on küll traditsiooniline valdkond, kuid see ei tähenda, et siin ei saaks rakendada tänapäevaseid ja nutikaid meetodeid, olgu nendeks siis uued energiat säästvad süsteemid või nutirakendused, mis igapäevast tegevust toetavad.\nMeie loodud tarkvaralahendust THS kasutavad igapäevase töövahendina nii meie kliendid kui ka me ise. See aitab säästa kõigi osapoolte aega ja hallata tööde tellimist ja teostamist senisest nutikamalt.\nVäärtustame häid koostöösuhteid ja tulevikulahendusi, mis muudavad inimeste elu paremaks.\n16.10.1991 asutas pikaaegse kogemusega ehitusinsener ja endine Valga KEKi töödejuhataja Janus Metsa pereettevõtte AS SA.MET.\nEsimestel aastatel tegelesime peamiselt ehituse ja jaekaubandusega, töid teostati põhiliselt Valga- ja Tartumaal.\nPerioodil 1998 – 2001 kasvas ettevõte jõudsalt, tegevus laienes Tallinnasse ja Pärnusse.\nVälja kujunes kaks tegevusvaldkonda – betoonitööd ja hoonesiseste tehnosüsteemide ehitustööd (vesi, kanal, küte ja ventilatsioon). Mõlemas valdkonnas tegutsesime peamiselt alltöövõtjana ja pakkusime teenust tolleaegsetele suurematele ehituse peatöövõtu ettevõtetele.\nRekordilised aastad ja muutused turul\nAastatel 2001 – 2007 osalesime paljude suuremahuliste ehitusprojektide valmimisel nii Tallinnas, Pärnus kui ka mujal Eestis.\n2003. aastal liitus pere ettevõtmistega Janno Metsa, kelle ülesandeks sai ettevõtte arendamine, strateegiliste sihtide seadmine ja kvaliteedi tõstmine.\nEttevõtte meeskond suurenes pea 100 töötajani ning aastakäive kasvas ligi 6,4 miljoni euroni (ca 100 miljonit krooni). Võisime end pidada arvestatavaks teenusepakkujaks nii betoonitööde kui hoonesiseste tehnosüsteemide alal.\n2009. aastal toimusid ehitusturul suured muudatused. Sellega seoses tekkis ka meil vajadus üle vaadata oma senine tegutsemisstrateegia, struktuur ja valdkonnad.\nUued suunad ja uus nägu\n2009. aastal käivitasime tanklate ja teenindusjaamade tegevussuuna, millega olime osaliselt seotud juba ka varem. Hakkasime pakkuma üle-eestilist hooldus- ja remonditööde teenust, ehitama uusi tanklaid ja renoveerima olemasolevaid.\nAastate jooksul said meie klientideks kõik Eesti suurimad kütusemüüjad.\n2013. aastal läbisime täieliku brändiuuenduskuuri, et paremini peegeldada meie pikaajalist kogemust, kliendibaasi ja tuntust klientide seas.\n2014. aastal astusime Eesti Ehitusettevõtjate Liidu ja Eesti Kaubandus- ja Tööstuskoja liikmeks.\n2016. a avasime kontori Tallinnas, kus asub meie tehnosüsteemide meeskond. Ettevõtte juhtimine ja tugiteenused jäid endiselt Pärnusse.\nNutikas teenuste haldus\nUuenduslikkus on üks meie põhiväärtusi olnud aegade algusest saadik. 2013. aastal asutasime tütarettevõtte THS Tarkvara, mille eesmärgiks sai põhitegevust toetavate tarkvaraprojektide ellukutsumine ja väljaarendamine.\nTarkvara arendamise vajadus tekkis meie endi ja klientide soovist teenuseid efektiivsemalt hallata. Tänaseks on THS-ist välja kasvanud iseseisev toode. 2019. aastal liitus THS Tarkvara Tehnopol StartUp Inkubaatoriga.\n2016. aastal tähistasime AS SA.MET 25. juubelit. Väärikas vanus räägib sellest, et oleme osanud muutustega edukalt kohaneda ja et kliendid ja partnerid hindavad seda, mida me teeme.\n2016. aasta käivitasime ka uue tegevussuuna – sisenesime kinnisvaraarenduse turule, sooviga laiendada Pärnu kohalike elanike koduvalikuid ja pakkuda ruumikaid, kaasaegseid ja keskkonnasäästlikke uusi kodusid.\nAlustasime 59 korteriga elumaja arendust ja ehitust Pärnus, Lille 55. Huvi arenduse vastu oli nii suur, et enamik korteritest leidsid omaniku juba maja ehitusfaasis.\n2017. aastal kasvas ettevõtte käive 10+ miljoni euroni.\nAuhinnad, tunnustused ja klientide usaldus\n2018. aasta tõi meile mitmeid tunnustusi ja auhindu. AS SA.MET valiti Eesti konkurentsivõimelisimaks väike- ja keskettevõtteks aastal 2018. Esikoha võitsime ka Äripäeva Ehitusettevõtete TOPis nii üle-eestiliselt kui Pärnumaa ettevõtete seas. Samuti saime tunnistuse Aasta gasellettevõte 2019.\n2019. aastal täitus meil 10 aastat Circle K hooldus- ja remonditööde partnerina. Leping pikenes veel 2+ aastaks, mis hõlmab nii jooksvaid hooldus- ja remonditöid kui ka avariitöid kõigis Circle K 76 teeninduspunktis üle Eesti.\nUued kodud Pärnu peredele\n2019. aasta aprillis valmis SA.METi teine kinnisvaraarendus – Oja kodu Ülejõel, aadressil Oja 118. Koos 2017. aastal valminud Lille 55 majaga olime loonud uued kodud juba ligi 120 Pärnu perele.\n2020. aasta alguses alustasime uue Lillepargi kvartali arendusprojektiga. Esimene maja aadressil Lina 18b valmis sügisel 2020. Teise maja valmimine on planeeritud 2021. aastasse.\nVaatame pidevalt ringi ja oleme uute, keskkonnasõbralike ja innovaatiliste projektide otsinguil, kuhu investeerida.\n2020. a omandasime perspektiivika vesinikutootmise ja -tankla arendusprojekti, mis on osa Euroopa Liidu üleselt väljaarendatavast transpordivõrgustikust, mille raames on plaanis rajada vesinikumagistraal ümber Läänemere. Hetkel otsime projektile investoreid ja arendajat.\n2020. aasta suvel valmis koostöös startup`iga MyGames Eesti esimene täisautomaatne tennise iseteenindusväljak. Samuti investeerisime 100K eurot broneerimisplatvormi arenduseks.\nSA.MET – koostöös 30 aastat\nAS SA.MET on läbi aegade olnud pereettevõte ja see väljendub ka meie väärtustes ja igapäevases tegevuses. Eriti uhked oleme me oma pikaajalise meeskonna üle, ilma kelleta see kõik ei oleks võimalik. Samuti on meile olulised meie pikaaegsed kliendid.\nEttevõte saab sel aastal 30-aastaseks. Pikale ajaloole tagasi vaadates on erinevad kasvufaasid meid oma tegevuses karastanud, õpetanud laiemat pilti mõistma ja strateegilisi otsuseid tegema.\nTäna võime öelda, et ettevõte on hästi kapitaliseeritud ja plaan on jätkata kõigi tegevusvaldkondadega kokkulepitud kursil.\nKoostöös 30 aastat oleme ehitanud avalikke objekte, ärihooneid ja uusi kodusid\nHindame kõrgelt koostööd oma töötajate, klientide ja partneritega.\nUsaldame, peame kinni lubadustest ja ootame vastaspoolelt sama.\nUsume, et pikaajaline partnerlus on kõige parem võti heade tulemuste saavutamiseks.\nEhitusettevõtjana mõtleme alati ka sellele, et meie lahendused oleksid keskkonda säästvad.\nKatsetame nutikaid lahendusi, oleme uuenduslikud ja pingutame ühise selle nimel, et tellija oleks rahul ja tulemused kestaksid kaua.\nEhitusettevõtjana on meie vastutus mõelda ka inimestele, kes hooneid kasutavad\nSA.METi juhtimispõhimõtted ja ühiskondlik panus\nOleme müünud usaldust ehituse alal nüüdseks juba ligemale 30 aastat. Oleme küll materiaalse keskkonna loojad, kuid sellest tähtsamaks peame inimesi, kes rajatud hooneid kasutavad või nendes elavad.\nOleme pereettevõte ja see peegeldub ka meie ettevõtte juhtimises, tegevustes ja väärtustes. Hoiame oma töötajaid ja panustame nende heaolusse. Hoolime töökeskkonnast ja tööohutusest. Tõhustame protsesse, digitaliseerime ja optimeerime.\nPaneme igapäevaselt rõhku oma tegevusest tulenevate kahjulike keskkonnamõjude vähendamisele. Investeerime energiasäästu ja kaasaegsetesse energialahendustesse. Tähtsustame vastutustundlikku käitumist ehituse alal ja panustame ühiskondlikesse tegevustesse laiemalt.\nAastate jooksul oleme toetanud mitmeid spordi- ja rahvaüritusi nagu Jüri Jaansoni Kahe Silla Jooks, Pärnu Suupilli Festival, Rõõmsate Laste Festival, Tõrva Loits, Vapruse Jalgpalliklubi jne.\nKoostöös jõuame rohkem\nHoiame au sees sporti ja peame lugu kultuurist. Hindame kõrgelt ning toetame inimesi ja organisatsioone, kes teistele häid emotsioone, liikumisrõõmu ja meeldejäävaid elamusi pakuvad.


Eestis ulatub palgalõhe peaministri andmeil 27,6%ni, samas Euroopa Liidus keskmiselt 17,5%ni.\n"Eestis on ka tehtud kaks uuringut, ühe uuringu järgi on palgalõhe allikad teadmata koguni 85% ulatuses ja teise uuringu järgi on palgalõhe põhjendused meile teada, et see on mõõdetav ainult, mälu järgi, vist 4,6% ulatuses ehk enam kui 95% lõhe tekkimise põhjustest on teadmata," selgitas Ansip.\n"Kui me vaatame seda, mis meil praegu teada on, siis see teeb küllalt nõutuks meid. Jah, Eestis on palgalõhe 27,6%, Euroopa Liidus 17,5%. Meil probleem hulga suurem kui Euroopa Liidus keskmisena. Kuid Lätis on palgalõhe 13,4%, Leedus 21,6%, Soomes 20,0%. Ma ei ole lugenud mitte ühtegi teaduslikku artiklit, mis põhjendaks ära, millest sellised erinevused nelja naaberriigi palgalõhes."\n30. aprill 2012 kell 14:07\nPevkur: palgalõhe vastase kava mustand on koos\nSotsiaalminister Hanno Pevkur andis täna riigikogu ees aru palgalõhe põhjustest ja selgitas, et tegevuskava mustand on juba valmis ning jõuab lähinädalail valitsuskabinetti.\n29. veebruar 2012 kell 4:08\nÄP: Sookvoodid kõigest tuunivad ebavõrdsust\nÄripäeva kirjutab tänases juhtkirjas, et sookvoodid ei ole eeskuju, mida Eestil tuleb Euroopast üle võtta. Vastupidi, sookvoodid ei taga võrdõiguslikkust ega kanna edasi vastavaid väärtusi. Ettevõtjatele peab säilima vabadus otsustada, kes neile sobib ja kes mitte, hoolimata kandidaadi soost. Teisisõnu peab ametikohale saama valida parima kandidaadi, olenemata tema soost.


Keskkonnafüüsikud said jälile viisile, kuidas metsad ise vihma tekitavad | Tartu Ülikooli Füüsika Instituut\nKeskkonnafüüsikud said jälile viisile, kuidas metsad ise vihma tekitavad\nTartu Ülikooli ja Helsingi Ülikooli teadlased on avastanud männimetsade võime paisata õhku osakesi, mis soodustavad vihmapilvede teket. Selgemaks saanud molekulaarsed mehhanismid aitavad paremini mõista atmosfääriprotsesse ja inimmõju kliimale.\nTartu Ülikooli keskkonnafüüsika vanemteaduri Heikki Junnineni sõnul on avastus väga oluline selleks, et mõista atmosfääriprotsesse, mis on seotud osakeste ja pilvepisarate tekkega. „Pilved reguleerivad planeedi energiabilanssi ja selle kaudu kliimat. Paljude osakeste, nagu ka pilvepisara tuumakeste tekkeprotsesse avastatakse alles praegu,“ tõdes ta.\nAtmosfääriprotsesse ja pilvede teket mõjutavad märkimisväärselt õhumassides leiduvad osakesed, sealhulgas inimtekkelised vääveloksiidid. Teadlastele on pikka aega olnud teadmata, millised protsessid kulgesid inimmõjuta atmosfääris enne tööstusrevolutsiooni. Nüüdne uurimistöö annab aimu sellest, millist rolli mängisid neis protsessides parasvöötme okasmetsad.\n„Nagu vihmametsadel nii on ka Eesti metsadel omadus tekitada endale vihma. Oleme avastanud põhjapoolkera parasvöötme metsade võime luua osakesi, mis tõusevad kõrgematesse õhukihtidesse, moodustavad seal pilvi ja, kui leidub piisavalt veeauru, tekitavadki vihma,“ rääkis Heikki Junninen. „Suure tõenäosusega valitses just see mehhanism enne inimtegevuse aktiveerumist, tööstuse plahvatuslikku arengut. Seega võiks meie avastust võrrelda uue fossiili leidmisega.“\nJunnineni sõnul on avastatud mehhanism omane parasvöötme okasmetsale, seevastu parasvöötme sega- ja lehtmetsa kohta on andmed veel puudulikud. Leidub palju muid biotüüpe, mille rolli kliimat mõjutava komponendina ei ole piisavalt uuritud. Praegugi käib Tartumaal Järvseljal uuring parasvöötme segametsas kulgevate protsesside kohta.\nAjakirjas Science Advances avaldatud teadustöö on valminud Soomes SMEAR II atmosfääri uurimisjaamas koostöös Helsingi Ülikooliga.\nETV „Aktuaalne Kaamera“ 6. mail 2018:\nLisainfo: Heikki Junninen, Tartu Ülikooli keskkonnafüüsika vanemteadur, 737 4774, heikki.junninen [ät] ut.ee


Tarkvara saladused Review - 500 Tarkvara Ideed Generator - Lehtrisse päev\nPeamised omadused Tarkvara Secret raamat saab hõlpsasti luua seos, mida saab kuvada ainult ühe võrrandi: tarkvara saladused Review – 500 tarkvara ideid generaator.\nLeiad ennast kasutades mitmeid tööriistu, mida ei oleks isegi arvestades varem lasta oma loovust metsikuks.\ntahvlid ajurünnakuid on ühine asi teile.\nHoone mõttekaarte hallata ideede ja kuidas nad võiksid olla seotud aitab teil luua parem struktuur oma mõtlemisprotsessi.\nWireframing mockup oma ideid aitab teil pilt, kuidas nad saavad arendada ja kui teie idee see’ lõpuks kujundanud nii, nagu soovite, hakkate projekti arendamisel.\nÄra lase oma puudumist kodeerimine Nõidus, või asjaolu, et sa ei pea tahke tarkvara idee STOP teid registreerides selle tasuta koolitust. (Sa oled ühes paadis nagu kõik teisedki, ja nad lahendada kõik, et peaga!)\nRegistreerige TASUTA "Ehitamine ja käivitada oma tarkvara Järgmine 90 Days " koolitus\nFiled Under: Software secrets Tagged With: tarkvara saladused Review - 500 tarkvara ideid generaator


Endise maailmameistri arvates on Alonso endiselt parim F1 sõitja - Uudis.net\n1022 Endise maailmameistri arvates on Alonso endiselt parim F1 sõitja\nPostimees · 22.07.2021 23:33\nKahekordse Vormel 1 maailmameistri Emerson Fittipaldi sõnul on Fernando Alonso endiselt parim sõitja.\nJaga (1,721) Tweet\nOhtuleht.ee @ Õhtuleht 1 koht · täna 19:27\nPostimees 2 koht · täna 18:57\nNew York nõuab esimese USA suurlinnana vaktsiinitõendit\nPostimees 3 koht · täna 19:35\nNew Yorgis hakatakse esimese suure USA linnana nõudma vaktsiinitõendit inimestelt, kes tahavad pääseda restoranidesse, võimlatesse ja kontsertidele, teatas teisipäeval linnapea Bill de Blasio. Vaata lähemalt\nNaistena soovime head välja näha eelkõige enda pärast, sest hoolitsetud ja kaunis välimus muudab meid enesekindlaks. Kuid see ei jää märkamata ka vastassool. Vaata lähemalt\nDelfi 3 koht · täna 18:28


AS Eesti Post III kvartali tulemused\nKokku teenis kontsern üheksa kuuga ligi 500 000 eurot ärikahjumit, mis oli prognoositud tulemusest nõrgem. Tulemusele avaldas mõju esmatasandi töötajate palgatõus kolmandas kvartalis ja uue logistikakeskuse ja sorteerimisliini käivitamine mullu neljandas ja tänavu esimeses kvartalis.\nÜhtlasi on riigifirma juhtkonna sõnul logistikaäri kasumlikkus tiheda konkurentsi tõttu vähenenud ning langevate mahtudega postiäris vähenes kasumlikkus tööjõukulude kasvu tõttu. Kuludest kasvasid oluliselt suureneva rahvusvahelise äri teenuse tulu mõjul väljuva rahvusvahelise saadetise kulud. Samuti suurenesid logistikaäri personalikulud ning hoonete kulud, sealhulgas amortisatsioonikulud.


Kevadel sain kätte võimendi, mille kohta üks mu sõber ütles "this is the last amp you will ever need".\nInimesed, kes mitmetuhandeeuroseid võimendeid kuulavad, on ilmselt küll teisel arvamusel, kuid mind see eriti ei häiri ;-)\nVälja nägi ta siis selline:\nja jutu järgi pidavat täiesti töökorras olema, mis loomulikult lõplikuks tõeks ei osutunud.\n10-09-2017, 04:18 PM (Seda postitust muudeti viimati: 10-09-2017, 04:29 PM ja muutjaks oli madis64. Muutmise põhjus: kirjavead )\nSai teda mõnda aega saabumiskonditsioonis kuulatud ja aru peetud, et näppida või mitte näppida, selles on küsimus...\nLõpuks otsustasin "natuke näppida" s.t. signaalisisendiplaadi üle vaadata ja kaitsereleeplaadil lüüdid ära vahetada.\nMõtlesin, et kuna juurdepääs võimendiplaatidele pole kõige lihtsam, siis jätan alguses need rahule.\nKaitsereleeplaadiga läks asi lihtsalt:\nja "natuke aega hiljem":\nSisendiplaadil vaatas vastu üks probleem (lüüdid signaaliahelas) ja üks "vägagi kahtlane element" ehk signaali ümberlüliti (DC / 0,15 Hz / 10 Hz).\nLülitiga läks suhteliselt lihtsalt - mustaksõmbunud kontaktid (millest signaal otse läbi pidi minema):\ntuli lihtsalt puhtaks teha:\nLüütide asendamisega oli natuke rohkem peavalu - samas mahtuvuses kilekondede jaoks ei olnud lihtsalt ruumi.\nOk, sai siis kompromiss südametunnistusega tehtud ja natuke vähem mahtuvust sinna asemele sätitud:\nNo kui ei ole seal lõikesageduseks 0,15 Hz, vaid näiteks 1,5 Hz, siis vaevalt ma seda kuulen. Ning DC-sisendi võimalus jäi ikka alles.\nEga midagi, need vähemad plaanitud tööd said tehtud, jäi üle ainult veel jõudevool paika seada.\nJa siis "juhtus see, mis juhtuma pidi" ehk käsi testriotsakuga vääratas, käis sähvatus ja kostis kaitsereleeklõps...\nTester võimendiplaadi väljundisse - seal toitepinge.\nSelge, läheb suuremaks lammutamiseks ...\nOK, eBayst samamargilised "oletatavasti originaalid" (ehkki ma selles suhtes üsna skeptiline) lõputransid tellitud (lühisesse põlesid kanali ühe õla lõputransid ja nende tüürtransistor) - vahepeal sai mõlema kanali võimendiplaatidele lüüdikuur tehtud.\nNii nägi plaat välja "enne":\nja nii "pärast":\n10-09-2017, 07:21 PM (Seda postitust muudeti viimati: 10-09-2017, 07:23 PM ja muutjaks oli madis64.)\nSaabusid siis eBayst ostetud lõputransid, panin nad sisse, lülitasin võimendi sisse, kõik näis korras olevat.\nKuni hakkasin jõudevoolu reguleerima...\nKostis järjekordne releeklõps ja selgus, et kolm lõputranssi neljast olid lühisesse põlenud.\nNatuke veel netis tuhlamist ja otsustasin järgida ühe foorumipostitaja soovitust unustada ära nende aastakümneid tagasi valmistatud transistoride müüjad ja osta asemele lihtsalt uued MJ21193G/MJ21194G-d. Nii nad ära tellisingi.\nKuna ka nende saabumine võttis aega, siis otsustasin plaatide reguleeritavuse põhjalikult üle kontrollida ja ühendasin radiaatorid koos nendest lähtuva lõputranssidejuhtmestikuga plaatide küljest lahti.\nNing üllatus-üllatus - töötavas referentskanalis ei vastanud lõputransside baasile minev pinge ettenähtule (peaks olema 0,6V, oli ca 0,15V) ega olnud ta ka kuidagi reguleeritav.\nEga midagi, jootekolb soojaks ja kõik transid (kuni sisendastmeni, mis selle reguleeringu osas oluline ei olnud) plaadilt kontrolliks välja joota.\nTunnike pusimist ja "süüdlane" käes - Q209 oli otsustanud muunduda pooljuhist 200-oomiseks takistiks:\nEga midagi - eBays näisid leiduvat sellised parajalt vana väljanegmisega "originaalid", et mõtlesin riskida (rahas nad ei maksa kuigi palju, ainult aega võib kaotsi minna).\nNeed saabusid, jootsin vigase transi asemele uue ja reguleerimine taastus (manuaali järgi peaks olema lõputransside baasidel 0,6V, trimmeriga saab seda seada piirides 0,23...0,72V).\nSellel nädalal saabusid siis uued lõputransid, jootsin nad sisse.\nVahetasin uute vastu ka nii lõputransside jõudevoolu kui väljundi alalispinget reguleerivad trimmerid (hetkel ühepöördeliste vastu, kuid tellisin ära ka mitmepöördelised).\nKokkuvõtteks - võimendi käivitus, jõudevoolud reguleerisin paika ja väljundis on alla 10 mV alalispinget.\nKuulasin korra - mängib kõrva jaoks üsna hästi.\nNüüd tuleb veel mõned kontrollmõõtmised teha, et uute transsidega kanalit originaaltranssidega referentskanaliga võrrelda.\n12-09-2017, 12:00 PM (Seda postitust muudeti viimati: 12-09-2017, 01:02 PM ja muutjaks oli martk.)\n(10-09-2017, 07:33 PM)madis64 Kirjutas: Nüüd tuleb veel mõned kontrollmõõtmised teha, et uute transsidega kanalit originaaltranssidega referentskanaliga võrrelda.\nKui sul võimendis füüsiliselt ruumi on, võiksid soft-stardi mooduli lisada.\nKui veel viriseda tahaks, siis\n* 10uF sisendkondekate vahetusel oleks saanud ilusama visuaali nt nende 4,7uF63V kondedega. Kui ruumi napib paned paarilised mõlemale poole plaati\n* Kaitserelee sisendis on tekitatud bi-polaar C234+C235. Võiks asendada nt Elna bipolaariga:\n(12-09-2017, 12:00 PM)martk Kirjutas: * Kaitserelee sisendis on tekitatud bi-polaar C234+C235. Võiks asendada nt Elna bipolaariga:\nSee punkt on kõige kergemini vastatav - kuna ma lähenesin sellele pillile "säästvalt", siis nende kondede puhul otsustasin nad asendada originaalilaadsetega ja bipolaaridele mitte minna.\nElnasid ma sellesse ahelasse ise küll ei paneks - tundub nagu mõttetu "raiskamisena".\n(12-09-2017, 12:00 PM)martk Kirjutas: Kui veel viriseda tahaks, siis\nNõus, kuid need konded, mis sisse läksid, olid lihtsalt käepärast olemas. Kui kunagi põhja alt ära keeran, eks siis mõtlen veel korra järele.\nUmbes sama suurusega on ka Wimad olemas:\nPraegune kellaaeg & kuupäev: 15-07-2020, 08:57 AM Saiti toetab MyBB, © 2002-2020 MyBB Group.


Eesti võrkpallinaised lõpetasid EMi vinge lahinguga: „Tõestasime, et me ikka oskame mängida.“ | Sport\nToimetas Jarmo Jagomägi, 28. august 2019 20:17\nEesti võrkpallinaiskond. Foto: cev.eu\nEesti võrkpallinaiskond lõpetas EMi debüüdi vinge esitusega tugeva Aserbaidžaani vastu, paraku tuli vastu võtta napp 2:3 (20:25, 25:18, 22:25, 25:22, 11:15) kaotus.\nNagu mitmes varasemaski matšis püsis Eesti avageimis mõnda aega mängus, kuid otsustavatel hetkedel olid vastased kindlamad. Sel korral tegi Aserbaidžaan otsustava spurdi 18:16 eduseisult, teenides neli punkti jutti.\nPärast väikest pausi tundus, et mäng jätkub samas rütmis. Teise geimi 1:5 kaotusseisult võttis Eesti koondise loots Andrei Ojamets aja maha ning sellest oli palju kasu. Meie naised jõudsid 9:9 viigini ning mõnda aega hiljem särasid tablool juba 19:11 edunumbrid. Aseritel enam võimalust ei tekkinudki!\nEestlannad alustasid heas rütmis ka kolmandat geimi, üsna nobedalt haarati viiepunktiline (10:5) edu. Vastastel õnnestus aga järgi jõuda ning juhtimagi pääseda. Meie naised veel võitlesid, küll taas oli tähtsatel punktidel paremad aserid.\nNeljandas geimis said eestlannad taas hästi minema ning pääsesid jälle viiega (11:6) ette. Sel korral enam võimalust käest ei antud. Vastased jõudsid küll veel kahe punkti (22:24) kaugusele, ent ei enamat. Ühtlasi sai selgeks, et Eesti lahkub EMilt vähemalt ühe punktiga!\nOtsustavas viiendas geimis said paremini minema aserid, pääsedes 6:2 juhtima, kuid eestlannad vastasid 4:0 vahespurdiga ja jõudsid viigini. Matši lõpus võttis kogenum vastane siiski oma.\nEesti poolelt oli resultatiivseim 24 punkti (rünnakuprotsent 42) toonud Kertu Laak. Vastaste poolelt tegi paksu pahandust Polina Rahimova, kelle arvele jäi 27 silma (50%).\nOjamets ütles võrkpalliliidule antud intervjuus, et võib naiskonna üle uhke olla: "Tõestasime, et me ikka oskame mängida. Selline turniir on meie jaoks esimene ja see on eriline kogemus, mis paneb mängijate ja treenerite peale suure surve. Igal juhul olen naiste üle uhke, suutsime mängida väga hästi ja võidelda lõpuni.\nKui suudame Aserbaidžaaniga, kes oli kaks aastat tagasi Euroopa neljas, niimoodi mängida, siis langeb küsimus ära neil, kes küsisid, kuidas me siia turniirile saime. Me lihtsalt ei suuda kõiki mänge niimoodi mängida ja selge see, et palju oli psühholoogilisi aspekte.\nTäna neid takistusi enam ei olnud ja oli vaja välja panna kõik, mis sisse jäi. See pole kusjuures lihtne, sest neli mängu oli seljataga ja edasipääsuks šanssi meil polnud. Tähtis on, et sul on Eesti koondise särk seljas ja sa ei taha kunagi niisama platsile minna. See pole siin mingi külaturniir, mängus on rahvustunded ja mul on naiste üle uhke tunne!"\nAserbaidžaani naiskond on ajalooliselt olnud väga tugev, näiteks eelmisel EMil jõuti poolfinaali ning teeniti neljas koht. Lisaks on korduvalt mängitud MMi finaalturniiril.\nEestlannad lõpetasid ajaloo esimese EMi viie kaotuse, kuid ühe punkti ning hindamatu kogemusega. Enne tänast jäädi Ungarile ja Hollandile alla kuivalt, Rumeenialt ja Horvaatialt rööviti üks geim.


Naerusuu lapsed alustavad mängulise robootikaõppega\nKuressaare kesklinna eralasteaed Naerusuu sai eile esimesena Eestis kätte robotite ehitamise komplektid. Naerusuu sai komplektid tänu sellele, et valiti Tiigrihüppe sihtasutuse ja MTÜ Robootika LEGO WeDo 2013. aasta pilootprogrammi, mis […]\nKevade ja suve Saaremaal veetnud ning siin usinalt materjali kogunud zooloog Melanie Pilat Viinis asuvast Austria loodusajaloomuuseumist tahab siin avastatust näituse kokku seada järgmiseks suveks. Melanie Pilat on ka varem […]\nParts: riigi laevad võiksid minna Tallinna Sadama või Eesti Lootsi kätte (11)\nTahame paika panna riigi äriühingu, mis laevade haldamise funktsiooni võtab ja välja arendab, ning selleks võiks olla kas Tallinna Sadam või Eesti Loots, ütles majandus- ja kommunikatsiooniminister Juhan Parts. See […]\nLinna pesamunadele anti sünnikirjad (FOTOD) (1)\nKolmapäeval toimus traditsiooniline linnapea vastuvõtt suvekuudel sündinud pisikestele kuressaarlastele. Tänavusele kolmandale vastuvõtule oli ühes vanematega kutsutud 39 last, kelle sünd on registreeritud ajavahemikus 1. juunist 1. septembrini. Kutsutute nimekirjas oli […]\nVallavalitsus unustas kohtusse mineku protokolli märkimata (27)\nLümanda vallavalitsus otsustas PRIA, kes nõuab Atla sadama ehituse väidetava ebakorrektsuse pärast vallalt ligi 50 000 eurot, kohtusse kaevata. Vallavolikogu septembri esimestel päevadel toimunud istung lõppes teema arutelu katkestamisega ja volikogu […]\nHarjumaa Liinide bussijuht keeldus pimedat reisijat tasuta sõidutamast, viidates puudega inimeste sõidutamist käsitleva seaduse muudatusele, ent ühistranspordiseadust selles osas siiski muudetud ei ole. Teisipäeval soovis Saaremaa pimedate ühingu juhatuse esimees, […]\nSaaremaa kandidaadid telesaatesse ei kipu (1)\nTäna ETV2-s näidatavas “Vali mind!” saates Saare maakonna kandidaatidele pakutud esinemisvõimalusest on enamiku valdade kandidaadid loobunud. ERR eraldab igale kandidaadile oma vaadete tutvustamiseks kolm minutit eetriaega. ERR-i valimiste projektijuht Tiit […]\nJÄÄR – Kipud mõtlema endast enamat, kui sa tegelikult oled. Kui arvad, et oled hirmus tähtis ja eriline, siis istu maha ja mõtle natuke järele. SÕNN – Võimalik, et saad […]\nTäna räägime Iffiga, mida ta arvab sellest, kui purjuspäi autorooli tikutakse. Aastatega on minust suhtumise poolest joobes roolikeeramisse saanud nulltolerant. Olen näinud, et Lõuna-Euroopa veinimaades lubavad auto- ja bussijuhid endale […]\nREEDE, 27. september ÜRITUS Pärandiralli Pöidel ja Muhumaal. Rallibuss väljub kell 10 Kuressaare spordikeskuse eest. Tagasi Kuressaare poole hakatakse sõitma kell 18.10. Üritus on tasuta. Koos Kaur Alttoaga külastatakse Pöide […]\nMilline on piir kuriteo ja armastuse vahel? (1)\nTänases lehes räägib Siiri Sõnajalg, kuidas ta alkoholi tarvitanuna autorooli istus, et oma õele appi tõtata. Tundub üllas tegu olevat. Kui aga järele mõelda, seadis ta sellega ohtu teiste liiklejate […]


Mugavad, puhtad ja keskkonnasõbralikud autod - YES Takso\nMugavad, puhtad ja keskkonnasõbralikud autod\nYES Takso tellimine telefoni teel\nYES Taksot saab tellida numbril +372 626 1311. Juhul, kui hetkel antud soovitud piirkonnas ei viibi vaba YES Taksot, võib dispetšer pakkuda Teile mõnda meie koostööpartnerite vaba taksot. Seda Teie mugavuseks, et Te ei peaks oma aega kulutama ja taksot ise mujalt otsima.\nYES Taksot võid leida nii TaxiGO kui ka Bolt mobiliäpist. See on mugav viis tellida takso otse soovitud kohta kiiresti ning reaalajas näha tema asukohta.\nTakso kellaajaline ettetellimine\nYES Taksot saab kellaajaliselt ette tellida. Kahjuks sellel puhul ei saa YES Takso anda 100% garantiid takso saabumisele tellitud ajaks. Kuna tegemist on lisatasuta mugavusteenusega kliendile, siis ei ole meil võimalik tellimuse vastuvõtmise ajal ette prognoosida taksode paiknemist ja saadavust tellimuse täitmise ajaks. YES Takso operaatoritel on õigus keelduda kellaajalise tellimuse vastuvõtmisest, kui on ette näha, et tellimuse täitmise ajaks on taksode saadavus raskendatud ja takso ei pruugi jõuda tellitud ajaks. Kui registreeritud kellaajalise tellimuse täitmise ajaks ei ole taksosid sobivalt vabanemas, siis on operaatoril kohustus aegsasti tekkinud olukorrast klienti teavitada ja pakkuda välja alternatiivseid lahendusi.\nTurvavöö kasutamine taksos\nTaksos on nii esi- kui tagaistmel turvavöö kinnitamine kohustuslik.\nTakso tagaistmel alla kolmeaastase lapse sõidutamisel ei ole lapse turvavarustuse kasutamine kohustuslik. Alla kolmeaastast last tohib takso tagaistmel sõidutada täiskasvanud sõitja süles tingimusel, et last süles hoidev sõitja on turvavööga nõuetekohaselt kinnitatud ja tema süles on üks laps. Vanemate laste sõidutamisel takso tagaistmel tuleb kasutada vähemalt ühte turvavöö patja ja täiskasvanu turvavööd või selle vöörihma. Turvavöö vöörihma tuleb kasutada ka vähemalt kolmeaastase lapse sõidutamisel sõiduauto tagaistme keskmisel istekohal, kui kahe lapse turvaistmes sõidutamisel kolmas turvaseade sinna ei mahu.\nSoovides reisida koos lemmikloomaga, palume kindlasti sellest meile ette teada anda. Vastasel juhul võib taksojuht Teie teenindamisest keelduda.\nOotame Teie tagasisidet taksoteenuse kohta\nTeie igakülgne tagasiside meie taksoteenuse kvaliteedi kohta on oodatud. Vaid nii saame oma kvaliteet tõsta veelgi kõrgemale ning pakkuda Teile veelgi paremat reisikogemust.\nKui dispetser teatab, et ei ole vaba taksot, siis on vōimalik paluda operaatoril jätta end ootele. Ootele jätmine on teostatav sõltuvalt töökoormusest ning kellaajast.\nDispetšeri poolt antud takso saabumise aeg on orienteeruv ning arvutatud GPS rakenduse poolt ja võib erineda reaalsest saabumise ajast.\nYes Takso taksod sõidavad ka linnast välja Harjumaa piires. Tellimuse saamisel väljaspoole Tallinna linna alustavad taksod teenindamist Tallinna linna piirist.\nHinnad telefonilt tellides\nTellimise number: +372 626 1311\nLepingulised küsimused: + 372 5182788\nKontor: Esmaspäev 13.00-14.00 ja 15.00-17.00\nKolmapäev ja reede 15.00-17.00\ntel. +372 5182788


50 loosikorvi teemat ja ideed - Mittetulundusühingud\nPõhiline Mittetulundusühingud 50 loosikorvi teemat ja ideed\n50 loosikorvi teemat ja ideed\nKas soovite luua täiusliku korjanduse loosikorvi kooli, kiriku, mittetulundusühingu või töö jaoks? See loovate ideede loend inspireerib teid leidma ideaalse sobivuse igas vanuses ja huvides inimestele. Peate muretsema vaid kõrgeima pakkumise jälgimise üle!\nMa karjun, sa karjud - Pange täiusliku jäätisekohvikibaari jaoks kokku kõigi koostisosadega korv. (Välja arvatud muidugi jäätis - kinkige selleks kinkekaart.) Erinevad siirupid, piserdused, käbid ja vahukoor võivad luua perekondliku jäätiseekstrakti!\nKoolivaim - Varustage kogu pere oma kooli vaimse rõivastusega, sealhulgas lastele ja täiskasvanutele mõeldud särgid, mütsid, spordiürituste toolikatted ja palju muud. Lisage restorani kinkekaart lähedalasuvasse populaarsesse restorani, mida nad saavad nautida pärast kooliüritust.\nRännak - bensiinikaart, mõned lõbusad suupisted ja tee jaoks valmistatud lauamängud, mida on autos lihtne mängida, on ideaalne retsept perereisiks! Veel mõne kasuliku eseme lisamiseks lisage päikesekaitsekreem, näts, värvimisraamatud või kiirtoidu kinkekaart (kõigi pit-stopide jaoks).\nUus laps - Pange uue beebi jaoks ideaalne tervitatav korv koos tekkide, mähkmete ja armas trükiga lasteaia seina jaoks. Kui keegi teie organisatsioonist kudub või õmbleb, vaadake, kas ta annaks pisikese mütsi või mõne soki!\nHangi kokkamist - Selle korvi jaoks pange kokku kõik vajalikud koostisosad hõlpsasti valmiva söögi jaoks (näiteks spagetid) ja magustoit. Öelge pakkujatele, et nad peavad sööki valmistama perena. Uus oskus lastele ja pereõhtusöök vanematele - mida veel võiksite küsida?\nFilmiõhtu - Lisage DVD-sid (või voogedastusteenuse kinkekaarte) lõbusatest klassikalistest perefilmidest Jumanji, Lõvikuningas või Mary Poppins , koos popkorni, uduste sokkidega (igas suuruses) ja soodaga lõbusaks pereõhtuks! Vihje geenius : Proovige neid 25 ideed rohkem pereõhtu ideid.\nMänguöö - Valige peresõbraliku korvi ümardamiseks klassikaline lauamäng nagu Monopoly või Life ning lisage mõned maitsvad suupisted ja kommid.\nKõik on tulemas roosid - Aiandusteemaline korv sobib ideaalselt rohelise pöidla pakkujale. Lisage uued aiatööriistad, köögivilja- ja lilleseemned, uus kindapaar ja võib-olla isegi roosa flamingo muru kaunistamine.\nNüüd on see kaval - Teie publiku seas olevad meisterdajad armastavad seda korvi, millel on kuuma liimi täitmine, sära, liimipulgad, käärid, scrapbooking paber ja kalligraafiapliiatsid. Lisage kinkekaart ka käsitöökaupade poodi.\nVõtke matk - See matkakorv võib sisaldada granola baare, kõrgekvaliteetset veepudelit, uusi karabiinereid, matkasokke, päikesekreemi ja isegi telgitelki, kui soovite tõesti ante üles tõsta.\nPilet kuhu iganes - Täitke värvikas korv piletitega oma linna lähedal asuvas lõbustuspargis. Lisage kiiret söötu ja söögivalikut. Kui teil pole sõidu kaugusel palju lõbustusparke, proovige kohalikke muuseume või põgenemistube.\nGroupons Galore - Täitke korv mõne oma linna lõbusate gruppidega. Nad ei lõhu panka ja on kohalikud leviala!\nLinna Slickers - Inimestele, kes armastavad teie linna kesklinna kohti uurida, looge korv, mis sisaldab teie metroosüsteemi või Uber / Lyfti vautšereid, sissepääsu muuseumidesse, kinkekaarte kohalikesse restoranidesse ja juhend parimatele vaatamisväärsustele!\nVeepäev - Laske oma 'korvil' olla täispuhutav bassein, mille täidate suve varustusega, näiteks basseini ujukite, snorgeldamise, mullide ja kõnnitee kriidiga.\nSünnipäev karbis - Lisage laste jaoks populaarsete tegelaste sünnipäevakaunistused - olgu need superkangelased või printsessid - ja vanematel on peo planeerimise pärast muretseda veel vähem. Lisage temaatilised taldrikud, salvrätikud, bännerid ja koogikeste / koogikatted. Vihje geenius : Kasuta seda sünnipäevapeo planeerimise kontrollnimekiri nii et te ei unusta midagi.\nKõik Pro - Kaunista sporditeemaline korv ja lisa registreerimine kohalikku noorte spordiliigasse, nagu jalgpall, pesapall / pehmepall, korvpall või lipu jalgpall. Kaasa mõni põhivarustus, näiteks pesapallikinnas või teemaga sobiv jalgpall.\nVäikelapse aeg - Andke väikelaste vanematele korv, mis hoiab nende väikelapsed hõivatud. Kaasa mänguasjad, mis surudes häält teevad, plokid või rongiraja komplekt. Viska sisse ka mõned mudilassõbralikud suupisted ja niru tass.\nSuper teadlane - Julgustage algklasside õpilasi armastama teadust, pannes kokku mitme loodusteaduste katsekomplektiga korvi, mida nad saavad nädalavahetustel proovida. Pange sisse mõned prillid ja kindad. Ohutus ennekõike!\nKäsitöönurk - Looge lastesõbralik käsitöökorv, mis on täidetud ehituspaberi, stantsilõikude, lindi, sädeleliimi, torupuhastusvahendite ja muuga. Kes selle korvi võidab, läheb koju loovustehasega!\nLoomaaia beebi - Reis loomaaeda - eriti kevadel, kui debüteerivad uued loomad - saab olema lõbus reis kogu perele. Lisage sellesse korvi loomaaiapääsud neljale, lisaks mõned topised ja suupisted (nagu loomade kreekerid).\nMa valin sind - Piknikukorv on romantiline ja lihtne. Pange kokku piknikutekk ja mõni kiiresti riknev toit (või toidupoe kinkekaart) ja laske inimestel pakkumisi teha.\nÖö filmides - Lisage kaks tasuta filmipiletit, popkorn ja filmikommid ning paar sooda. Nüüd on see korvivõitja valmis õhtuks kinos! Pakkige see kõik kena punase-valge triibulisse korvi ja pange oma lõbuks mõned tähekujulised päikeseprillid sisse.\nÕhtusöök kahele - Kinkekaart ja broneerimine oma linna eksklusiivsesse õhtusöögikohta koos pudeli veiniga annab lihtsa, kuid vastupandamatu kuupäevaõhtu korvi. Täiendava elegantsi saamiseks lisage lillepoodi kinkekaart - või sularaha lapsehoidjale!\nSuudle kokka - Asetage kinkekaart nädalaks toidu kohaletoimetamise einestamiseks, mis on peidetud küünalde ja šokolaadidega, ja teil on ideaalne korv ööpäeva jooksul. Kes selle koju viib, võidab kindlasti mõned punktid!\nPäev spaas - Tema ja tema massaažide kinkekaart koos mõnusate küünalde ja vannisooladega võib lõõgastavaks kuupäevaks sobida hõivatud paarile.\nNädalavahetuse puhkus - Andke ühele õnnelikule paarile kvaliteetaja kingitus puhkusekorviga, mis on täidetud Airbnb vautšeriga või tasuta hotellibroneeringuga, lisaks gaasikinkekaardi või lennufirma miilidega. Kui loote ostukorvi kindlale sihtkohale (rand, mäed jne), võite lisada reisivajadusi, näiteks päikesekaitsekreemi või veapritsi.\nMa tahan rohkem - Lisaks klassikalistele s'moresi koostisosadele lisage veel lõbusaid lisandeid, nagu maapähklivõi, šokolaadisiirup ja piserdused. Viska sisse mugav tekk ja mõned vardad ning teil on ideaalne hubane korv.\nHommikusöök - Vahvlisegu, kvaliteetne vahtrasiirup ja vahvliraud annavad maitsva hommikusöögiteemalise koosluse. Eriti maitsva puudutuse saamiseks lisage mõned kergesti riknevad lisandid (näiteks piserdused ja šokolaadilaastud).\nTunne end nagu suupiste - Täitke korv ainult kõige kvaliteetsema suupistega, mis pärineb orgaanilisest toidupoest või kohalikust butiigi toidupoest. Lisage soolaseid (nagu uhked kringlid) ja magusaid (nagu käsitsi kastetud šokolaad). Kes suudab suupistete vastu panna?\nCaffeine Fix - Korv teie kohvisõpradele! Lisage oma linna populaarsetesse kohalikesse kohvikutesse mõned kinkekaardid, samuti lõbusad kohviasjad, näiteks prantsuse ajakirjandus või valage komplekt. Lisage viimase puudutusena mõned kohviubad - see teeb korvil hea lõhna!\nPalju šokolaadi - Kõik, mida saab šokolaadiga katta, tuleks selle korvi lisada! Lisage mitmesuguseid šokolaade - alates trühvlitest kuni šokolaadiga kaetud mustikateni.\nSooda Shoppe - Meil kõigil on olnud masstoodetud koolad, aga kuidas oleks kokku panna korv, mis sisaldab käsitöönahka, mida toodetakse väiksemate partiidena? Alates viinamarjast kreemini kuni kallis ingveriõlleni, ahvatlete selle korvi võitja maitsemeeli!\nGrill ’Em - Kui tunnete kedagi, kellel on kuulus grillimisretsept, veenduge, et lisaksite retsepti mõne uue grillimisseadmega nagu tangid, lihamaitseained, grillhari ja põll. Püüdlevad grillijad maksavad selle kuulsa praadi saladuste tundmaõppimiseks suuri summasid!\nÄrge katke oma eelarve korve\nHellita kokka - Uus põll, mõned uhked köögiriistad ja köögikaupluse kinkekaart on kõik, mida peate oma lemmikkokale armastuse näitamiseks!\nLõõgastusaeg - Täiuslikuks koduspaaks täitke korv küünalde, kreemide, vannipommide / soolade ja eeterlike õlidega. Boonuspunktid, kui lisate magamismaski ja kõrvatroppe!\nLaste kunstinurk - See korv sobib vanematele pakkumiste tegemiseks. Täitke see markerite, värvipliiatsite, kleebiseraamatute, värvimisraamatute ja liimiga, et kõik kunstilapsed unistused teoks saaksid.\nKüpsetamise päev - Ostke odava, kuid paljude maitsvate maiustustega korvi jaoks mõned küpsetussegud, mõned glasuur ja piserdused ning mõned toidunõud.\nHubane kast - Täitke see kast kena rüü, hubaste tekkide, uduste sokkide ja labakindadega! See sobib ideaalselt alati külmale pakkujale või isegi kellelegi, kes lihtsalt soovib kamina ääres hubast talve.\nEelarvekorv - Kes ütleb, et praktiline ei saa olla lõbus? Andke organisatsiooniarmastajale vahendid rahalise vastutuse võtmiseks, täites korvi raamatutega jätkusuutliku eelarve loomiseks, isikliku rahanduse tarkvara tellimisteks (Mint ja TurboTax) ning šokolaadimüntidega täidetud kotikesega, et meenutada kogu sularaha säästa!\nNagu telekast näha - Koguge koos korvitäis naljakaid või huvitavaid 'As-Seen-On-TV' tooteid. Nad ei pea omavahel suhestuma, kuid need peaksid olema populaarsed esemed, mida inimesed ära tunnevad!\nKinkekaardid ohtralt - Korvi jaoks, mis meeldib kõigile, koguge kinkekaarte oma linna erinevatest kohtadest erinevates kogustes ja pange need kokku kinkekaardikorvi.\nKutsikate armastajad - Pange oma publikus olevate koerte armastajate jaoks kokku korv maiustustega, armas lemmiklooma riided ja uus rihm. Kutsikat hellitatakse ja omanik on ka päris õnnelik!\nJalgpallifännid - Pange jalgpallifanaatiku jaoks kokku korv spordi mälestusesemetega, populaarse mängija särk ja võib-olla isegi piletid, kui saate neid skoorida. Boonuspunktid, kui lisate spordibaarile mõne maitsva sabaga toidu või kinkekaardi.\nTalvine ellujäämise komplekt - Hoidke pakkujaid eemal talvekülmetest, lisades mõned C-vitamiin, mesi, tee, udused sokid ja lõbusad kohvikruusid.\nLinnaülesannete ümber - Esitage vautšerid (või kinkekaardid) tavapäraste asjade jaoks, nagu keemiline puhastus, toidupoed, autopesula, juuksurisalong ja muu. Tehingu magustamiseks visake sisse igakuine majapidamisteenus.\nManiküüripäev - Pakkuge maniküüri luksust nende endi kodus mugavalt, täites korvi küünelakkide, eemaldaja ning koduse maniküüri- või pediküürikomplektiga. Lisatunnetuse saamiseks lisage kohalikus salongis tasuta maniküüri või pediküüri vautšer.\nZen Fitness - Lisage igakuine populaarse joogastuudio liikmesus, videod või juurdepääs voogedastusteenusele koos joogamati ja veepudeliga.\nVõistluspäev - Pakkujate jaoks, kes eelistavad rohkem kardiot, lisage sissepääs populaarsele 5K või poolmaratonile ning varustus, mille nad peavad võistluspäevaks tegema - kinkekaart uute jooksujalatsite ja rõivaste jaoks, tervislikud suupisted ja käsitöö käes veepudel.\nPruudikimp - See on tulevaste pruutide jaoks. Koostage korv, kus on esmatarbekaupu, mis on pakitud ilusasse valgesse korvi, näiteks meigieemaldaja, plekieemaldaja, pudelivesi, mini esmaabikomplekt ja köhatilgad.\nManscaping - Poisid tahavad ka kena välja näha! Looge pakkumist pakkuvatele meestele habemekomplekti korv. Komplektis habemetrimmer, habemeõli ja kamm, et selle korvi võitja oleks kenasti hoolitsetud.\nPange kokku mitu korvi, mis esindavad erinevaid huvisid, ja teil on kindlasti edukas korjandus. Ainus asi, mis jääb teha, on pakkumisi alustada!\nparimad elaniku abiprogrammid\nKuidas vabastada oma iPhone'is salvestusruumi ilma rakendusi kustutamata\nideid 50. keskkooli kokkutulekuteks\n3 mobiili musta reede pakkumist\nmida teha emale emadepäeval\npäriselus eelistaksite küsimusi\nküsimused, mida esitada koolieelses lastevanemate õpetajate konverentsil\npere autosõidu mängud\nfacebook logib mind pidevalt välja